title: Kristinusko Yhdysvalloissa

text: Mainion vallankumouksen jälkeen vuonna 1689 Englannissa katolisilta kiellettiin äänestäminen, pääsy julkisiin virkoihin, lastensa opettaminen ja jumalanpalvelukset.


title: Kristinusko Yhdysvalloissa

text: 1900-luvun alkuun mennessä yksi kuudesosa Yhdysvaltain väestöstä oli roomalaiskatolisia. Tänä aikana katolisten siirtolaisten enemmistö tuli Filippiineiltä, Puolasta ja Latinalaisesta Amerikasta. Helluntaiherätys sai alkunsa Los Angelesissa vuonna 1906 afrikanamerikkalaisen pastori William J. Seymourin aloittamasta Azusa Streetin herätyksestä.


title: Kristinusko Yhdysvalloissa

text: Kristillinen fundamentalismi syntyi liikkeenä 1800- ja 1900-lukujen vaihteessa vastineeksi sekulaarille humanismille. Ajan myötä fundamentalisti-sanaa käyttivät enää pienemmät kovan linjan ryhmät. Valtavirta käyttää termiä evankelikalismi.


title: Kristinusko Yhdysvalloissa

text: Ekumeeninen järjestö National Council of Churches perustettiin vuonna 1950 ja sillä on nykyään 35 jäsenkirkkoa, joihin kuuluu noin 45 miljoonaa jäsentä. Carl McIntire perusti fundalistisemman American Council of Christian Churchesin vuonna 1941


title: Kristinusko Yhdysvalloissa

text: Yhdysvaltain kansalaisoikeusliikkeen tavoite oli afroamerikkalaisia vastaan kohdistetun rotuerottelun ja rasismin vastustaminen, erityisesti etelävaltioissa.


title: Kristinusko Yhdysvalloissa

text: Afroamerikkalaiset eli mustat kirkot ovat kirkkoja, joiden jäsenet ovat pääsääntöisesti mustia. Orjuuden lakkauttamisen jälkeen mustat perustivat omia kirkkokuntiaan, mihin vaikuttivat ajan segregationistiset asenteet, jotka estivät mustia käyttämästä valkoisten kirkkoja. Perinne jatkuu edelleen, vaikka asenteet ovat vapautuneet.


title: Viestijuoksun Suomen-mestaruuskilpailut

text: Viestijuoksun Suomen-mestaruuskilpailut on keskikesällä järjestettävä kaksipäiväinen yleisurheilukilpailu, johon osallistuvat seurojen viestijoukkueet. Ohjelmassa on miesten ja naisten yleisten sarjojen lisäksi 19-, 17- ja 15-vuotiaiden sarjat. Ensimmäistä kertaa viestijuoksun Suomen-mestaruuksista kilpailtiin Porissa vuonna 1910. Vuonna 2012 Porissa järjestettiin sadannet viestijuoksun SM-kilpailut.


title: The Human Abstract

text: The Human Abstract on yhdysvaltalainen metalcore-vaikutteista progressiivista metallia soittava yhtye. Yhtyeen perustivat vuonna 2004 Los Angelesissa Kaliforniassa kitaristit AJ Minette ja Dean Herrera. Yhtyeen nimi on peräisin William Blaken samannimisestä runosta ("Songs of Innocence and of Experience", 1794)


title: The Human Abstract

text: Yhtye on julkaissut tähän mennessä kaksi kokopitkää ja yhden EP-levyn, kolmatta kokopitkää odotetaan julkaistavaksi vuoden 2011 alkupuolella. Albumin nimi tulee olemaan "Digital Veil" ja se tullaan julkaisemaan Hopeless Recordsin kautta. Albumilla yhtyeen vanhan laulajan, Nathan Ellisin korvaajaksi on valittu mm. From First to Last -yhtyeessä toiminut Travis Richter. Yhtyeen vanha kitaristi AJ Minette on kolmen vuoden tauon jälkeen yhtyeen kokoonpanossa mukana.


Teenage Mutant Ninja Turtles: Music from the Motion Picture on vuoden 2007 "TMNT" elokuva-albumi. Sen julkaisi Atlantic Records. Levyllä kuullaan muun muassa yhtyeitä Gym Class Heroes, Jet, Cute Is What We Aim For, Cobra Starship, Billy Talent ja P.O.D. sekä kaksi Klaus Badeltin säveltämää bonusraitaa.


title: Lycia (yhtye)

text: Lycia on yhdysvaltalainen darkwave-yhtye, joka perustettiin vuonna 1988 Arizonassa. Yhtyeen perustajat Mike VanPortfleet ja Tara Vanflower ovat edelleen aktiivisia Lycian pääjäseniä. Suppeasta suosiostaan huolimatta yhtye oli yksi tärkeimpiä darkwave ja ethereal wave -musiikkityylien aloittajia.


title: Lycia (yhtye)

text: Allmusicin mukaan Lycian vuonna 1995 julkaistu albumi "The Burning Circle and then Dust" "on säilyttänyt asemansa yhdysvaltalaisen pimeän rockin eräänä kohokohtana." Tuolta albumilta julkaistu, power pop -henkinen single "Pray" on yhtyeen tunnetuimpia kappaleita. Yhtye teki kiertueen Type O Negativen kanssa samana vuonna. Lycian musiikin tunnistettavia aineksia ovat rikkaat, monikerroksiset äänimaisemat, kaikuvat kitarat, tunnelmalliset koskettimet, hidastempoiset konerummut, VanPortfleetin melankolinen kuiskattu laulu sekä Vanflowerin heleä ääni. Yhtye kuului ethereal waveen erikoistuneen Projekt Recordsin tunnetuimpiin yhtyeisiin.


title: Hans Reimann

text: Hans-Georg Reimann (s. 24. elokuuta 1941 Stariškė/Starrischken, Saksan 1939–1945 miehittämä Klaipedan alue, Liettua) on itäsaksalainen kilpakävelijä ja olympiamitalisti. Päälajissaan 20 kilometrin kävelyssä hän edusti maataan kahdeksan kertaa arvokilpailuissa.


title: Hans Reimann

text: Reimann saavutti 20 kilometrin kävelyssä hopeaa Belgradin EM-kilpailuissa 1962 ajalla 1.36.14,2. Hän hävisi kultamitalisti Kenneth Matthewsille vajaan 20 sekunnin erolla. Tokion 1964 olympialaisissa hän sijoittui 12:nneksi ajalla 1.34.51,0. Budapestin EM-kilpailuissa 1966 hänet hylättiin. Méxicon 1968 olympialaisissa hän sijoittui seitsemänneksi ajalla 1.36.31,4. Ateenan EM-kilpailuissa 1969 hän oli viides ajalla 1.33.04,0 ja Helsingin EM-kilpailuissa 1971 samoin viides ajalla 1.28.56,8.


title: Hans Reimann

text: Kesäkuussa 1972 Reimann käveli Erfurtissa maanmiehensä Peter Frenkelin kanssa 20 000 metrin ratakävelyn maailmanennätyksen 1.25.19,4. Münchenin 1972 olympialaisissa hän saavutti Frenkelin ja Neuvostoliiton Vladimir Golubnitšin takana pronssia ajalla 1.27.16,6. Uransa viimeisiksi jääneissä arvokilpailuissa, Montréalin 1976 olympialaisissa Reimann saavutti hopeaa ajalla 1.25.13,8. Hän hävisi Meksikon Daniel Bautistalle runsaan puolen minuutin erolla.


title: Hans Reimann

text: Reimann voitti 20 kilometrin kävelyn maailmancupin Eschbornissa 1970 ajalla 1.26.55 ja Luganossa 1973 ajalla 1.29.31.


title: Nocturne (albumi)

text: Nocturne on yhdysvaltalaisen metalliyhtye The Human Abstractin vuonna 22. elokuuta 2006 julkaistu albumi. Se on yhtyeen ensimmäinen kokopitkä studioalbumi.


title: Savonlinnan vaakuna

text: Savonlinnan vaakuna on saanut aiheensa Savon maakuntavaakunan jousesta ja Olavinlinnasta. Jousi ja nuoli esiintyivät aikanaan jo kaupungin sinetissä 1600-luvulla, ja aaltokoron symboloiman Kyrönsalmen saarelle rakennettu linnakin jo kaupungin vuonna 1788 vahvistetussa vaakunassa.


title: Savonlinnan vaakuna

text: Vaakuna perustuu A. W. Ranckenin ehdotukseen, jonka pohjalta sen on suunnitellut Carolus Lindberg. Vaakunan selitys on ”sinisessä kentässä kultainen kolmitorninen linna, sen alapuolella hopeinen, alainen, aaltokoroinen hirsi, jonka alapuolelle jää musta tyviö, jossa pystyssä viritetty kultainen jousi; jousen jänne, nuolen kärki ja sulitettu pyrstö hopeaa.” Sen jälkeen kun 1938 vahvistettu vaakuna havaittiin heraldisesti vajavaiseksi, vaakuna selityksineen uusittiin Savonlinnan 350-vuotisjuhliin.


title: Aapo Kyrölä

text: Aapo Kyrölä (s. 1979) on toinen multimediayhtiö Sulakkeen perustajista. Kyrölä oli Hotelli Kultakalan tekninen suunnittelija. Hän myös oli Sulakkeen toimitusjohtajana vuosina 2000-2001. Kyrölän viimeisin työnimike Sulakkeessa oli Chief Creative Officer, ja hänen vastuulleen kuului koko Sulakkeen visuaalisen ja konseptisuunnittelun laadunvalvonta sekä R&D-tiimin (Research and Development) vetäminen.


title: Aapo Kyrölä

text:
Kyrölä ja Sampo Karjalainen saivat Suomi-palkinnon vuonna 2005 ja Suomalaisen insinöörityöpalkinnon 2006.
Pian sen jälkeen Kyrölä siirtyi tekemään väitöskirjaa Yhdysvaltoihin Carnegie Mellon -yliopistoon.


title: Vaja

text: Vaja on erillinen pieni ulkorakennus, jota käytetään yleensä varastona käyttötavaroille, varusteille tai muille tarvikkeille. Vajat ovat yleensä lämmittämättömiä. Varastotilan ohella niitä voidaan käyttää esimerkiksi leikkimökkinä tai liiterinä, samoin taukotupana.


title: Vaja

text: Vajallekin voi tarvita rakennusluvan. Vaja voidaan rakentaa kiinteästi pilarien varaan tai siirrettävänä nurkkakivien tai lankkujen päälle. Jos vajassa on lattia, se tehdään normaalisti kannatinpalkkien päälle. Vajan runkorakenteessa on otettava huomioon erityisesti ovi ja mahdollisten ikkunoiden paikat, koot ja muodot.


title: Vaja

text: Vajassa on usein viisto katto. Ulkoverhous on lautaa tai levyä, sisäpuolella ei yleensä ole verhousta lainkaan. Vajat kuitenkin maalataan usein. Syrjäisessä paikassa olevan varastovajan lukitustapa on suunniteltava jo rakentamisvaiheessa.


title: Vaja

text: Venevaja eli talas on ainakin osittain veden päälle rakennettu vaja, jossa säilytetään veneitä ja venetarvikkeita.


title: Leonid Lytvynenko

text: Leonid Dmitrijevitš Litvinenko (, s. 28. tammikuuta 1949 Smila, Tšerkasy, Ukrainan SNT, Neuvostoliitto) on ukrainalainen, Neuvostoliittoa edustanut kymmenottelija ja olympiamitalisti vuodelta 1972.


title: Leonid Lytvynenko

text: Litvinenko sijoittui Ateenan EM-kilpailuissa 1969 kymmenottelussa yhdeksänneksi 7 410 pisteellä. Helsingin EM-kilpailuissa 1971 hän oli seitsemäs 7 707 pisteellä. Münchenin 1972 olympialaisissa hän saavutti hopeaa 8 035 pisteellä (7 970 pistettä vuoden 1985 taulukon mukaan). Hän hävisi maailmanennätyksen tehneelle maanmiehelleen Nikolai Aviloville yli 400 pisteellä. Ennen viimeistä lajia Litvinenko oli vasta kahdeksantena mutta hän paransi 1 500 metrin juoksussa omaa ennätystään 4.19,6:sta 4.05,9:ään ja nousi yhteistuloksissa toiseksi.


title: Leonid Lytvynenko

text: Litvinenko sijoittui Rooman EM-kilpailuissa 1974 neljänneksi 8 122 pisteellä. Montréalin 1976 olympialaisissa hän oli seitsemäs 8 025 pisteellä (7 963 pistettä vuoden 1985 taulukon mukaan).


title: August Tåg

text: Josef August Tåg (16. elokuuta 1871 Närpiö – 1. helmikuuta 1959 Närpiö) oli suomalainen poliitikko. Hänen puolueensa oli Ruotsalainen kansanpuolue.


title: August Tåg

text: Tåg toimi kansanedustajana kymmenen vuoden ajan, helmikuusta 1911 maaliskuuhun 1919 ja syyskuusta 1927 heinäkuuhun 1929. Hänet valittiin eduskuntaan viisissä vaaleissa Vaasan läänin eteläisestä vaalipiiristä. Hän vaikutti kansanedustajavuosinaan maatalousvaliokunnassa, rautatievaliokunnassa, sivistysvaliokunnassa ja suuressa valiokunnassa.


title: August Tåg

text: Tåg toimi poliittisella urallaan myös Närpiön kunnanvaltuuston jäsenenä ja sen puheenjohtajana sekä valitsijamiehenä presidentinvaalissa 1943. Vuonna 1937 hänelle myönnettiin kunnallisneuvoksen arvonimi.


title: August Tåg

text: Kansakoulun käynyt Tåg syntyi maanviljelijäperheeseen ja oli itsekin varsinaiselta ammatiltaan maanviljelijä. Hän viljeli maata Närpiössä vuodesta 1899. Tåg oli naimisissa Anna Henrika Siggin kanssa, jonka kanssa hän avioitui vuonna 1897.


title: August Tåg

text: Tåg kuoli helmikuussa 1959 kotikunnassaan Närpiössä. Hän oli kuollessaan 87-vuotias.


title: STS-41-B

text:
STS-41-B oli Nasan avaruussukkulaohjelman kymmenes ja Challenger-sukkulan neljäs lento. Laukaisu tapahtui 3. helmikuuta 1984 kello 13:00 UTC-aikaa Kennedyn avaruuskeskuksesta. Lento päättyi laskeutumiseen 11. helmikuuta kello 12:15. Lento oli ensimmäinen, jolla käytettiin uutta tehtävänumerointia: ensimmäinen numero ilmaisi vuoden sukkulaohjelman alusta lukien, toinen numero laukaisupaikan (1 Kennedyn avaruuskeskukselle, 2 Vandenbergin lentotukikohdalle) ja kirjain lennon järjestysnumeron kyseisenä vuonna.
Lennon komentajana toimi kolmannella avaruuslennollaan Apollo-Sojuz- ja sukkula-astronautti Vance D. Brand. Ensimmäisellä lennollaan olivat lentäjä Robert L. Gibson sekä tehtäväspesialistit Bruce McCandless II, Ronald E. McNair ja Robert L. Stewart. Hyötykuormana lennolla oli kaksi kaupallista tietoliikennesatelliittia, yhdysvaltalainen WESTAR-VI ja indonesialainen Palapa B-2. Irrottamisen jälkeen satelliittien PAM-moottorit eivät toimineet odotetusti ja satelliitit jouduttiin noutamaan STS-51-A-lennolla. Lisäksi rahtitilassa oli länsisaksalainen SPAS-I-laitteisto sekä viisi GAS-tutkimuslaitekanisteria. Sukkulan keskikannella suoritettiin kemiallisia, fysikaalisia ja biologisia tutkimuksia.
Astronautit McCandless ja Stewart suorittivat avaruuskävelyn, jolla McCandless kokeili ensimmäistä kertaa MMU-rakettireppua. Repun paineistettua typpeä käyttävillä rakettimoottoreilla McCandless kykeni liikehtimään vapaasti ilman turvaköysiä aina sadan metrin päähän sukkulasta.


title: STS-41-B

text: Challenger laskeutui lennon päätteeksi ensimmäistä kertaa takaisin Kennedyn avaruuskeskuksen 4.5 kilometrin mittaiselle kiitotielle.


title: Uudenkaarlepyyn vaakuna

text: Uudenkaarlepyyn vaakuna on saanut aiheensa tervakaupasta, jolla oli suuri merkitys Pohjanmaan satamakaupungeille 1600–luvulta alkaen. Aihe on peräisin vuonna 1620 vahvistetusta kaupunginsinetistä. Alkujaan Uudenkaarlepyyn vaakunan väritys oli yhtenevä Kokkolan vaakunan kanssa, mutta vaakunaa uusittaessa väritystä vaihdettiin liittyen osittain vanhoihin perinteisiin ja osittain erojen luomiseksi vaakunoiden välille.


title: Uudenkaarlepyyn vaakuna

text: Vaakunan selitys on ”sinisessä kilvessä pystyyn asetettu kultainen tervatynnyri, jonka kannesta ja molemmista sivuista kultaiset, punakielekkeiset tulenlieskat lähtevät.” Vaakunan on piirtänyt uudelleen Gunnar Clément, ja se vahvistettiin käyttöön 19. marraskuuta 1943.


title: Stormälö

text: Stormälö on kylä ja saari Paraisilla. Saarella sijaitsevat muun muassa Stormälön mökkikylä, pienvenesatama, motocross-rata sekä Airiston lomakeskus. Saaren asutus on harvaa ja maaseutumaista.


title: Stormälö

text: Stormälö kuuluu Airisto - Seilin valtakunnallisesti arvokkaaseen maisema-alueeseen.


title: Ryszard Katus

text: Ryszard Katus (s. 29. maaliskuuta 1947 Boska Wola, Mazowieckie, Puola) on entinen puolalainen kymmenottelija ja olympiamitalisti.


title: Ryszard Katus

text: Katus sijoittui Helsingin EM-kilpailuissa 1971 kymmenottelussa 14:nneksi 7 417 pisteellä. Münchenin 1972 olympialaisissa hän saavutti pronssia 7 984 pisteellä (7 936 pistettä vuoden 1985 taulukon mukaan). Hän voitti neljänneksi sijoittuneen yhdysvaltalaisen Jefferson Bennettin vain kymmenellä pisteellä. Rooman EM-kilpailuissa 1974 Katus sijoittui viidenneksi 7 920 pisteellä. Montréalin 1976 olympialaisissa hän oli kahdestoista 7 616 pisteellä.


title: Kirkaslampi (Utajärvi)

text: Kirkaslampi on pieni järvi tai lampi Utajärven kunnan Marttisjärven kylässä. Se sijaitsee Olvassuon luonnonpuiston etelälaidalla ja sinne johtaa metsäautotietä myöten yhteys Olvasjärventieltä Juorkunasta. Järven pohjoisrannalla on Olvassuon luontopolun alku- ja paluupiste opastetauluineen, laituri sekä laavupaikka ja huoltorakennus. Järvestä puolisen kilometriä lounaaseen on erittäin pieni Pieni Kirkaslampi, etelään taas ovat korkeat Kirkkaanlamminharju ja Kälväsvaara. Järveen tulee pohjoisesta hyvin pieni suo-oja, siinä ei ole laskuojaa. Järvi on karu, kivi- ja hiekkapohjainen, vesi on järven nimen veroista.


title: David Guetta

text: Pierre David Guetta (s. 7. marraskuuta 1967 Pariisi, Ranska) on ranskalainen musiikkituottaja ja DJ.


title: David Guetta

text: Guetta on tehnyt yhteistyötä mm. Rihannan, Snoop Doggin, Taio Cruzin, Sian, Ludacrisin, Nicki Minajin, Kelly Rowlandin, Akonin, will.i.amin, Flo Ridan, Aviciin, Kid Cudin, Usherin, Chris Brownin, Lil Waynen, Martin Garrixin, Brooksin ja Zara Larssonin kanssa.


title: David Guetta

text: Vuodesta 2007 Guetta on ollut maailman kymmenen parhaan DJ:n joukossa brittiläisen DJ Magazinen äänestyksessä. Vuonna 2008 hän oli äänestyksessä viidenneksi paras DJ ja paras house-DJ. Vuoden 2009 äänestyksessä hän oli kolmas ja vuonna 2010 toinen häviten Armin Van Buurenille. Vuoden 2011 äänestyksen hän voitti. Vuonna 2012 hän sijoittui neljänneksi samassa äänestyksessä. Vuonna 2013 hän sijoittui viidenneksi ja vuonna 2014 seitsemänneksi.


title: David Guetta

text: Guetta syntyi marokkolaiseen juutalaisperheeseen Pariisissa 7. marraskuuta 1967. Hänen isänsä oli töissä ravintolassa. 13-vuotiaana Guetta alkoi muokata vinyyleitä kotonaan ja 15-vuotiaana hän järjesti ensimmäiset musiikkitapahtumansa kellarissaan.


title: David Guetta

text: David Guettan ura alkoi hänen ollessaan 17-vuotias. Hän soitti tuolloin hip hop ja house -levyjä pariisilaisissa yökerhoissa. Vuodesta 1988 vuoteen 1990 hän teki housemusiikkimiksauksia ranskalaiselle Radio Novalle. Vuonna 1990 hän julkaisi "Hip Hop Nation" -nimisen hip hop kokoelma-albumin yhdessä ranskalaisräppäri Sidney Duteilin kanssa.


title: David Guetta

text: Vuonna 1994 Guettan ensimmäinen single "Up & Away" julkaistiin. Single menestyi hyvin ja sitä soitettiin ranskalaisissa yökerhoissa. Kyseinen kappale oli french house -musiikkityylin uranuurtajakappaleita. Samana vuonna David Guettan oleessa DJ:nä Les Bains Douches-klubilla hän tapasi vaimonsa Cathy Guettan.


title: David Guetta

text: Vuonna 2001 David Guetta ja Joachim Garraud perustivat Gum Productions -nimisen levy-yhtiön. Samana vuonna Guettan ensimmäisen albumin ensimmäinen single, "Just a Little More Love" julkaistiin. Singlellä lauloi yhdysvaltalainen laulaja Chris Willis. Singlen nimeä kantava debyyttialbumi julkaistiin vuonna 2002. Albumin muut singlet olivat "People Come, People Go" (feat. Chris Willis) ja "Give Me Something" (feat. Barbara Tucker).


title: David Guetta

text: Toinen studioalbumi "Guetta Blaster" julkaistiin vuonna 2004. Albumi sisälsi Guettan ensimmäisen hittisinglen: "The World is Mine".


title: David Guetta

text: Vuonna 2007 julkaistiin Guettan kolmas studioalbumi "Pop Life". Albumi menestyi hyvin Britanniassa ja Irlannissa sekä muuallakin Euroopassa. Albumin ensimmäinen single "Love is Gone" menestyi hyvin Yhdysvalloissa sijoittuen 1# sijalle American Dance Chart ja Billboard Hot 100 -listoilla.


title: David Guetta

text: Guettan neljäs studioalbumi "One Love" julkaistiin elokuussa 2009. Albumilta julkaistiin singlet: "When Love Takes Over" (feat. Kelly Rowland), "Sexy Bitch" (feat. Akon), "Gettin' Over" (feat. Chris Willis), "I Wanna Go Crazy" (feat. will.i.am) ja "One Love" (feat. Estelle).


title: David Guetta

text: Nothing But the Beat on Guettan viides studioalbumi. Albumilta julkaistiin singlet: "Where Them Girls At", "Little Bad Girl" ja "Titanium". Levyn kappale "Sweat" (mukana Snoop Dogg) julkaistiin aiemmin Snoop Doggin Doggumentary -albumilla.


title: David Guetta

text: Nothing But the Beat 2.0 on Guettan kuudes studioalbumi. Albumi on jatkoa aikaisemmalle Nothing But the Beat- albumille, joka sisältää vanhan albumin hittejä sekä 5 täysin uutta kappaletta.


title: David Guetta

text: David Guetta oli 22 vuotta naimisissa Cathy Guettan kanssa ja pari erosi keväällä 2014. Avioliitosta on kaksi lasta: Tim Elvis (2004) ja Angie (2007). Ranskalainen journalisti Bernard Guetta on David Guettan velipuoli. Italialainen näyttelijä Natalie Guetta taas on Davidin sisko.


title: Stefan Schreyer

text: Stefan Schreyer (s. 23. lokakuuta 1946 Gotha, Thüringen, Saksa) on itäsaksalainen kymmenottelija.


title: Stefan Schreyer

text: Schreyer sijoittui Münchenin 1972 olympialaisissa kymmenottelussa viidenneksi 7 950 pisteellä (7 907 pistettä vuoden 1985 taulukon mukaan). Hän hävisi pronssimitalisti Ryszard Katusille 34 pisteellä. Ottelun osalajeista hän oli pituushypyssä kolmanneksi paras tuloksella 744 cm ja kuulantyönnössä neljänneksi paras tuloksella 15,02 m. Ottelun päättäneessä 1 500 metrin juoksussa hän hävisi hopeamitalille nousseelle Leonid Litvinenkolle 42,3 sekuntia ja pronssimitalisti Ryszard Katusillekin 16,3 sekuntia.


title: Pikku Olvasjärvi

text: Pikku Olvasjärvi on Utajärven kunnan Juorkunan kylässä sijaitseva Kiiminkijoen vesistöalueeseen kuuluva järvi. Se sijaitsee Isosta Olvasjärvestä lyhimmillään vain seitsemisen sataa metriä pohjoiseen Keinäsperälle menevän metsäautotien vieressä. Järvestä lähtevä Pikkuoja laskee Kavalan talon paikan kohdalla Piltuanjokeen ja edelleen Nuorittajoen kautta Perämereen. Järvi on asumaton itärannan kesämökkiä lukuun ottamatta, rannat ovat erittäin matalat ja soistuneet.


title: Kestävän palmuöljyn yhdistys

text: Kestävän palmuöljyn yhdistys eli "Roundtable on Sustainable Palm Oil" (RSPO) palmuöljyalan kansainvälinen yhdistys, joka kehittää periaatteita kestävälle palmuöljytuotannolle. Kahdeksan periaatetta ja 39 kriteeriä pyrkivät lisäämään öljypalmutuotannon ekologista, sosiaalista ja taloudellista vastuullisuutta. RSPO:n organisaatio perustettiin Sveitsissä vuonna 2004. WWF:n mukaan RSPO on voittoa tavoittelematon yhdistys, jonka päämaja sijaitsee Kuala Lumpurissa.


title: Kestävän palmuöljyn yhdistys

text:
Jäseniin sisältyy öljypalmun kasvattajia, jalostajia, välittäjiä, lopputuotteiden valmistajia, myyjiä, rahoittajia sekä ympäristö- ja kansalaisjärjestöjä. RSPO:lla kattaa noin 40 % palmuöljyn maailmantuotannosta. Vastuullisesti tuotettua palmuöljyä alettiin tuottaa vuoden 2007
lopussa.


title: Kestävän palmuöljyn yhdistys

text: Järjestö perustettiin WWF:n aloitteesta Kuala Lumpurissa elokuussa 2003. Yli 40 yritystä ja organisaatiota allekirjoitti ensimmäisessä kokouksessa julkilausuman. RSPO:n kokouksissa Jakartassa 2004 ja Singaporessa 2005 hyväksyttiin kestävän öljypalmutuotannon periaatteet ja kriteerit.


title: Kestävän palmuöljyn yhdistys

text: Indonesian hallitus luopui 1,8 milj. ha plantaasin perustamisen Borneon, Indonesian ja Malesian rajalle. Viljelyalue olisi tuhonnut 3 kansallispuistoa ja niiden ympäristön Borneon laajimpien luonnonmetsien luona. Käyttöoikeus peruttiin WWF:n esittämän Heart of Borneo –suojelualoitteesta.


title: Euroliiga-kausi 2001–2002

text: Euroliiga-kausi 2001-2002 oli toinen ULEB-liiton järjestämä kansainvälinen koripalloturnaus. Edellisvuoden mestarina kauteen lähti Kinder Bologna. Kausi alkoi 10. lokakuuta 2001 ja päättyi 5. toukokuuta 2002 Bolognassa pelattuun finaaliin. Kauden voitti Panathinaikos BC, jolle mestaruus oli jo kolmas.


title: Euroliiga-kausi 2001–2002

text: Joukkueet jaettiin neljään kahdeksan joukkueen lohkoon. Joukkueet pelasivat kahdesti toisiaan vastaan ja lohkojen neljä parasta joukkuetta pääsivät seuraavalle kierrokselle.


title: Euroliiga-kausi 2001–2002

text: Jäljellä olleet 16 joukkuetta jaettiin neljän joukkueen lohkoihin. Joukkueet pelasivat toisiaan vastaan kerran kotona ja kerran vieraissa. Lohkojen ensimmäisiksi sijoittuneet pääsivät Final Fouriin.


title: Euroliiga-kausi 2001–2002

text: Sarjan päätös pidettiin Bolognassa sijaitsevassa Futurshow Stationissa. Semifinaalit pelattiin 3. toukokuuta. Semifinaalisen voittajat etenivät 5. toukokuuta pelattuun finaaliin.


title: Talk Dirty to Me

text: Talk Dirty to Me on glam rock-yhtye Poisonin ensimmäinen hittikappale. Kappale julkaistiin ensimmäisen kerran vuonna 1986 yhtyeen esikoisalbumilla "Look What the Cat Dragged In", ja on edelleen yhtyeen tunnetuin ja menestynein kappale heviballadi "Every Rose Has Its Thorn"in jälkeen. Talk Dirty To Me nousi sijalle #9, ja aiempi single "Cry Tough" ei sijoittunut ikinä yhdellekkään listalle.


title: Talk Dirty to Me

text:
1987 julkaistiin seuraava single, "I Want Action" josta muodostui myös hitti. 2007 "Talk Dirty To Me" julkaistiin myöhemmin myös "" -videopelissä. Erona alkuperäiseen versioon oli vain se, että laulaja Bret Michaels äänitti vokaalit uudelleen peliä varten työskennellessään itse pelin parissa. 2009 VH1-äänestyksessä "Best Hard Rock Songs of All Time" (suom. "Kaikkien aikojen parhaat hardrock-kappaleet") kappale sijoittui listasijalle #40.
Muun muassa Children of Bodom on tehnyt kappaleesta cover-version, joka on albumilla "Skeletons in the Closet".


title: Odiah Sidibé

text: Odiah Khomiakoff (o.s. Sidibé, s. 13. tammikuuta 1970 Fréjus, Var, Ranska) on entinen ranskalainen pikajuoksija.


title: Odiah Sidibé

text: Odiah Sidibé voitti sekä 100 metrin juoksussa että 4 × 100 metrin viestijuoksussa juniorien EM-pronssia vuonna 1987 ja juniorien Euroopan-mestaruuden vuonna 1989. Seuraavana vuonna Splitin EM-kilpailuissa hän sijoittui 100 metrillä viidenneksi ajalla 11,40 s ja 4 × 100 metrillä neljänneksi ajalla 43,43 s. Barcelonan 1992 olympialaisissa hän sijoittui viestissä neljänneksi ajalla 42,85 s; alkuerissä hän oli juoksemassa Ranskan ennätystä 42,58 s. Sadan metrin juoksussa Sidibé karsiutui puolivälierissä.


title: Odiah Sidibé

text: Stuttgartin MM-kilpailuissa 1993 Sidibé sijoittui 4 × 100 metrillä neljänneksi ajalla 42,67 s ja karsiutui 100 metrin alkuerissä. Helsingin EM-kilpailuissa 1994 hän karsiutui 100 metrin puolivälierissä. Pikaviestin alkuerissä Ranskan joukkue hylättiin. Atlantan 1996 olympialaisissa Sidibé saavutti viestissä kuudennen sijan ajalla 42,76 s ja karsiutui 100 metrin välierissä ajalla 11,35 s. Budapestin EM-kilpailuissa 1998 hän karsiutui 100 metrin välierissä ajalla 11,33 s eikä osallistunut viestiin.


title: Odiah Sidibé

text: Edmontonin MM-kilpailuissa 2001 Sidibé saavutti 4 × 100 metrin viestijuoksussa hopeaa ajalla 42,39 s. Alun perin Ranska sijoittui kolmanneksi mutta nousi jälkeen päin toiseksi Kelli Whiten dopingtapauksen seurauksena. Henkilökohtaisille matkoille Sidibé ei Edmontonissa osallistunut. Münchenin EM-kilpailuissa 2002 hän voitti viestijuoksussa kultaa ajalla 42,46 s. Henkilökohtaisella 100 metrillä hän sijoittui seitsemänneksi ajalla 11,57 s; alkuerissä hän oli juossut ajan 11,40 s.


title: Odiah Sidibé

text: Sisäratojen arvokilpailuissa Sidibé saavutti kaksi mitalia. Genovan EM-hallikilpailuissa 1992 hän sijoittui 60 metrin juoksussa viidenneksi ajalla 7,34 s. Tukholman EM-hallikilpailuissa 1996 hän saavutti hopeaa ajalla 7,25 s. Pariisin MM-hallikilpailuissa 1997 hän karsiutui välierissä. Valencian EM-hallikilpailuissa 1998 hän saavutti pronssia ajalla 7,22 s. Lissabonin MM-hallikilpailuissa 2001 hän karsiutui välierissä. EM-hallikilpailuissa hän karsiutui välierissä vuosina 1990, 1994 ja 2002.


title: Odiah Sidibé

text: Odiah Sidibé voitti 100 metrin juoksun Ranskan mestaruuden ulkoradoilla vuosina 1990, 1994 ja 1996. Sisäradoilla hän voitti 60 metrin Ranskan mestaruuden vuosina 1994, 1996, 1999, 2001 ja 2002. Hän on pituudeltaan 176-senttinen ja painoi kilpavuosinaan 64 kiloa.


title: Kim Jong-chul

text: Kim Jong-chul (; s. 25. syyskuuta 1981) on yksi Pohjois-Korean entisen johtajan Kim Jong-ilin kolmesta pojasta. Hän on opiskellut Sveitsissä. Isänsä mielestä hän oli tyttömäinen. Hänen tiedetään olevan muusikko Eric Claptonin ihailija.


title: Luettelo Kate Bushin kappaleista

text: Tämä on luettelo brittiläisen laulaja Kate Bushin kappaleista. Kappaleita voi järjestää raidan, kappaleen nimen, albumin tai julkaisuvuoden mukaan.


title: Viviane Dorsile

text: Viviane El Haddad (o.s. Dorsile, s. 1. kesäkuuta 1967 Sainte-Anne, Guadeloupe) on entinen ranskalainen juoksija, jonka päämatkat olivat 400 ja 800 metriä.


title: Viviane Dorsile

text: Viviane Dorsile sijoittui Splitin EM-kilpailuissa 1990 400 metrin juoksussa kahdeksanneksi ajalla 52,11 s ja 4 × 400 metrin viestijuoksussa viidenneksi ajalla 3.25,16. Barcelonan 1992 olympialaisissa hän karsiutui 800 metrin juoksun alkuerissä. Helsingin EM-kilpailuissa 1994 hän voitti kultaa 4 × 400 metrin viestijuoksussa Ranskan-ennätysajalla 3.22,34. Göteborgin MM-kilpailuissa 1995 hän karsiutui viestin välierissä ajalla 3.27,11. Atlantan 1996 olympialaisissa hän saavutti viestissä kahdeksannen sijan ajalla 3.28,46 ja karsiutui 800 metrin välierissä ajalla 2.00,68. Budapestin EM-kilpailuissa 1998 Dorsile sijoittui 4 × 400 metrin viestissä kuudenneksi ajalla 3.27,61 ja karsiutui 800 metrin välierissä ajalla 2.00,26.


title: Viviane Dorsile

text: Sevillan MM-hallikilpailuissa 1991 Dorsile sijoittui 4 × 400 metrin viestijuoksussa viidenneksi ajalla 3.34,05. Pariisin EM-hallikilpailuissa 1994 hän saavutti 400 metrillä pronssia sisäratojen Ranskan-ennätyksellä 51,92 s.


title: Viviane Dorsile

text: Viviane Dorsile voitti Ranskan mestaruuden ulkoradoilla 400 metrillä vuonna 1991 sekä 800 metrillä vuosina 1992, 1996 ja 1998. Sisäradoilla hän voitti 400 metrillä Ranskan mestaruuden vuosina 1991 ja 1994. Kesäkuussa 1992 hän juoksi Narbonnessa 800 metrillä Ranskan ennätyksen 1.59,29. Ennätys pysyi hänen nimissään elokuuhun 1994 kunnes Patricia Djaté alitti sen. Dorsile on pituudeltaan 170-senttinen ja painoi kilpavuosinaan 60 kiloa.


title: Ruohomaluri

text: Ruohomaluri ("Amytornis striatus") on Australiassa elävä malureihin kuuluva varpuslintu.


title: Ruohomaluri

text: Kooltaan ruohomaluri on noin 15–20 cm. Lajin selkä ja siivet ovat punaruskeat ja tiheästi valkoisen ja mustan raidoittamat. Päässä on ruskeat silmän päällystät. Ruohomalurin pyrstö on pitkä ja mustan ruskea. Linnun kurkku on valkoinen ja vatsa vaalean ruskea ja valkoisen raidoittama. Naaras ruohomalurilla on siipien alla kastanjanruskea laikku, jota koiraalla ei ole. Muuten sukupuolet muistuttavat toisiaan ulkonäöltään. Ruohomalurit sulautuvat väritykseltään hyvin elinympäristöihinsä kuiviin ruohikkoihin ja savanneille.


title: Ruohomaluri

text: Ruohomaluria tavataan alueella, joka ulottuu Luoteis-Australiasta Australian kaakkoisosiin. Lajin elinympäristöä ovat avointen eukalyptusmetsien ruohoa ja pensaikkoja kasvavat pohjakerrokset, joissa esiintyy erityisesti "Triodia"-suvun heinäkasveja. Erityisesti Uuden Etelä-Walesin alueella sopivaa elinympäristöä on tuhoutunut ja ruohomalurin nimialalaji "A. s. striatus" luokitellaan siellä vaarantuneeksi.


title: Ruohomaluri

text: Ruohomalurit elävät pareittain tai joskus kolmen linnun ryhmissä. Linnuilla on noin kolmen hehtaarin kokoinen reviiri, jota ne puolustavat. Naaras rakentaa pesän elo- tai syyskuussa ruohoista ja risuista. Naaras munii kahdesta kolmeen munaa, joita se hautoo kaksi viikkoa. Pesästään poikaset lähtevät, kun niiden kuoriutumisesta on kulunut kaksi viikkoa.


title: Ruohomaluri

text: Ravintonsa ruohomaluri etsii maasta. Laji syö selkärangattomia, siemeniä ja kukkia.


title: Patricia Djaté-Taillard

text: Patricia Djaté-Taillard (o.s. Djaté, s. 3. tammikuuta 1971 Pariisi, Ranska) on entinen ranskalainen keskimatkojen juoksija. Hän saavutti kaksi mitalia sisäratojen arvokilpailuissa.


title: Patricia Djaté-Taillard

text: Patricia Djaté-Taillard karsiutui 800 metrin juoksun alkuerissä Pariisin EM-hallikilpailuissa 1994. Barcelonan MM-hallikilpailuissa 1995 hän karsiutui saman matkan välierissä. Tukholman EM-hallikilpailuissa 1996 hän voitti 800 metrillä kultaa ajalla 2.01,71. Pariisin MM-hallikilpailuissa 1997 hän saavutti 1 500 metrin juoksussa hopeaa Ranskan ennätyksellä 4.06,16. Gentin EM-hallikilpailuissa 2000 Djaté-Taillard sijoittui 1 500 metrillä viidenneksi ajalla 4.17,69.


title: Patricia Djaté-Taillard

text: Ulkoradoilla Djaté-Taillard osallistui viisiin arvokilpailuihin. Helsingin EM-kilpailuissa 1994 hän sijoittui 800 metrin juoksussa seitsemänneksi silloisella omalla ennätyksellään 2.00,34. Göteborgin MM-kilpailuissa 1995 hän sijoittui neljänneksi Ranskan ennätyksellä 1.57,04. Atlantan 1996 olympialaisissa hän sijoittui kuudenneksi ajalla 1.59,61; välierissä hän juoksi ajan 1.57,93. Ateenan MM-kilpailuissa 1997 hän osallistui 1 500 metrin juoksuun ja karsiutui välierissä. Budapestin EM-kilpailuissa 1998 Djaté-Taillard karsiutui alkuerissä sekä 800:lla että 1 500 metrillä.


title: Patricia Djaté-Taillard

text: Patricia Djaté-Taillard voitti Ranskan ulkoratojen mestaruuden 800 metrillä vuosina 1994 ja 1999. Sisäradoilla hän voitti Ranskan mestaruuden 800 metrillä vuosina 1994, 1995, 1996, 1997 ja 1999 sekä 1 500 metrillä vuonna 2000. Hän paransi kolmasti Ranskan ulkoratojen ennätystä 800 metrillä: elokuussa 1994 aikaan 1.58,07, elokuussa 1995 aikaan 1.57,04 sekä syyskuussa 1995 aikaan 1.56,53. Viimeksi mainittu on yhä vuoden 2009 alussa voimassa oleva Ranskan ennätys. Lisäksi Djaté-Taillard paransi elokuussa 1996 Ranskan ennätystä 1 500 metrillä aikaan 4.02,26. Sisäradoilla hän paransi Ranskan ennätyksiä useita kertoja, parhaina tuloksinaan 800 metrillä 2.01,04 (vuonna 1999), 1 000 metrillä 2.37,87 (vuonna 1997) sekä 1 500 metrillä 4.06,16 (vuonna 1997).


title: Patricia Djaté-Taillard

text: Djaté-Taillard on pituudeltaan 173-senttinen ja painoi kilpavuosinaan 59 kiloa.


title: The Balkan Girls

text: The Balkan Girls oli Romanian edustuskappale vuoden 2009 Eurovision laulukilpailussa Moskovassa. Kappaleen esittää Elena Gheorghe. The Balkan Girls pääsi finaaliin, jossa se sai 40 pistettä ja sijoittui 19:nneksi.


title: Kuningas ja minä (vuoden 1956 elokuva)

text: Kuningas ja minä ("The King and I") on vuonna 1956 valmistunut elokuvamusikaali. Sen ohjasi Walter Lang ja tuottivat Charles Brackett ja Darryl F. Zanuck. Elokuvan käsikirjoitus perustuu Margaret Landonin romaaniin "Anna ja Siamin kuningas" ja vuoden 1951 samannimiseen Broadway-musikaaliin. Juoni perustuu Anna Leonowensin tarinaan hänen oleskelustaan Siamin kuninkaan Mongkutin hovissa kotiopettajattarena 1860-luvulla.


title: Kuningas ja minä (vuoden 1956 elokuva)

text: Leskeytynyt Anna Leonowens saapuu Bangkokiin kuninkaan hoviin kotiopettajattareksi yhdessä poikansa Louisin kanssa. Siamissa eletään mullistuksen aikaa, kun kuningas haluaisi uudistaa maataan, mutta samalla vanhat perinteet ja tavat hidastavat sitä.


title: Kuningas ja minä (vuoden 1956 elokuva)

text:
"The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
"Kuningas ja minä" oli ehdolla yhdeksään Oscar-palkintoon. Elokuva sai niistä viisi, muun muassa parhaan miespääosan, värielokuvan puvustuksen ja musiikin Oscarin.


title: Kuningas ja minä (vuoden 1956 elokuva)

text: Elokuva oli ehdolla neljän Golden Globe -palkinnon saajaksi ja sai niistä kaksi, joista toinen oli parhaan naispääosan palkinto.


title: Kuningas ja minä (vuoden 1956 elokuva)

text: Vuonna 2006 elokuva pääsi yhdenneksitoista American Film Instituten listalle parhaista musikaaleista.


title: Lidija Alfejeva

text: Lidija Nikolajevna Alfejeva (, s. 17. tammikuuta 1946 Dnepropetrovsk, Ukrainan SNT, Neuvostoliitto) on ukrainalainen, Neuvostoliittoa edustanut entinen pituushyppääjä ja olympiamitalisti.


title: Lidija Alfejeva

text: Alfejeva sijoittui Rooman EM-kilpailuissa 1974 pituushypyssä kuudenneksi tuloksella 654 cm. Montréalin 1976 olympialaisissa hän saavutti pronssia tuloksella 660 cm. Moskovan 1980 olympialaisissa hän oli kahdeksas tuloksella 671 cm.


title: Lidija Alfejeva

text: Alfejeva saavutti sisäratojen EM-kilpailuissa Katowicessa 1975 hopeaa tuloksella 629 cm. Hän voitti sisäratojen Euroopan-mestaruuden Münchenissä 1976 tuloksella 664 cm.


title: Wäinötär

text: Wäinötär on suomalainen popyhtye, joka yhdistää suomalaisen kansanmusiikin soittimia konerytmeihin. Keskeisessä osassa on Mirka Sirkkasen laulu ja kalevalaisesti riimitetyt sanoitukset. Sirkkanen on myös säveltänyt osan yhtyeen kappaleista. Muista sävellyksistä, kielisoittimista ja koskettimista on vastannut Petri Savolainen. Yhtyeen esikoisalbumi "Wäinötär" ilmestyi Wolfgang Recordsilta 2005.


title: Wäinötär

text: Yhtye osallistui vuoden 2005 Euroviisujen Suomen karsintoihin kappaleella "Kihlaus", joka julkaistiin myöhemmin albumilla ja singlenä. Albumin kappaleiden sovituksista vastasivat Petri Savolainen ja levyn tuottaja Hannu Leiden.


title: Wäinötär

text: Sirkkanen ja Savolainen olivat ennen yhtyeen perustamista mukana useissa musiikillisissa kokoonpanoissa ja hankkeissa sekä yhdessä että erikseen. Heidän mukaansa Amerikassa asutut vuodet saivat aikaan halun tehdä omanäköistä, juurevaa ja suomalaista musiikkia. Yhtyeen esiintymiskokoonpano on vaihdellut jonkin verran vuosien aikana.


title: Mahdia

text: Mahdia (, "al-Mahdiya") on 52 000 asukkaan kaupunki Tunisiassa. Se sijaitsee Välimeren rannikolla Monastirista etelään ja Soussesta kaakkoon.


title: Mahdia

text: Mahdia on Sfaxin pohjoispuolen alueellinen keskus ja Mahdian kuvernoraatin pääkaupunki. Kaupungin pääelinkeinoja ovat kalanjalostus, kudonta, oliivinviljely ja oliiviöljyn puristaminen.


title: Mahdia

text: Kaupunki oli olemassa jo foinikialaisten ja antiikin roomalaisten aikaan, mutta se tuhottiin arabivalloituksen aikana. Kaupungin perusti uudelleen vuonna 921 fatimidien kalifi Ubayd Allah al-Mahdi Billah. Mahdia toimi aikanaan Ifriqiyan pääkaupunkina. Kaupungin historian aikana eri kansat ja ristiretkeläiset ovat hyökänneet ja piirittäneet sitä useita kertoja.


title: Mahdia

text: Toisen maailmansodan aikana kaupungin asukas Khaled Abdul-Wahab pelasti 24 juutalaista natsien vainolta, ja hänet on nimetty postuumisti ehdolle vanhurskaaksi kansakuntien joukossa ensimmäisenä arabina.


title: Polkupyörän voimansiirto

text: Polkupyörän voimansiirto on kehittynyt potkupyörän maahan jaloin ulottuvasta potkimisesta moottoripolkupyörän ja moottoroidun polkupyörän apumoottoreihin. Moottoripolkupyörä on kehittynyt moottoripyörän kaltaiseksi siten, ettei niissä ole polkimia enää lainkaan, ja käynnistys voi tapahtua käynnistysmoottorilla.


title: Polkupyörän voimansiirto

text: Ensimmäinen varsinainen polkupyörän voimansiirto oli etupyörän akseliin asennetut kiinteät polkimet, ratkaisua käytettiin velosipedissä. Koska kiinteä voimansiirto pakotti pitämään jalat koko ajan liikkeessä, ja koska hidastaminen oli hankalaa, kehitettiin turvapolkupyörä, jolla polkupyörien käyttäjiksi saatiin myös naisia.


title: Polkupyörän voimansiirto

text: Kiinteäakselista voimansiirtoa käytetään aivan pienten lasten käyttämissä kolmipyöräisissä polkupyörissä edelleen, sekä leikkikaluiksi tarkoitetuissa muovisissa polkutraktoreissa.


title: Polkupyörän voimansiirto

text: Turvapolkupyörässä, joka muistuttaa nykyistä vakiopolkupyörää, olivat polkimet etu- ja takapyörän välissä. Suuri eturatas välitti vedon ketjuja myöten takarattaalle. Lopulta ei ollut edes välttämätöntä polkea koko ajan, esimerkiksi alamäissä.


title: Polkupyörän voimansiirto

text: Seuraavassa vaiheessa pyrittiin kehittämään polkupyörään erilaisia vaihteita, mikä toteutettiin siten, että takapyörän akseliin kiinnitettiin yhtä useampi ratas. Rattaan automaattinen vaihtaminen liikkeessä mahdollisti kilpapolkupyörille suuren nopeuden. Kilpapolkupyöristä tekniikka levisi retkipolkupyöriin ja maastopolkupyöriin sekä hybridipolkupyöriin. Ratasvaihteen heikkona puolena on sen likaantuvuus.


title: Polkupyörän voimansiirto

text: Napavaihteessa välitystä ohjataan vaihtamalla vaihde polkupyörän takarenkaan kapan sisällä, jossa mekanismi on suojassa maantien epäpuhtauksilta, jolloin tavallisen käyttäjän huoltovelvollisuudet vähenevät, mutta vaikeutuvat. Napavaihteen huonona puolena on vaihdekoneiston aiheuttama ylimääräinen vastus joka tekee liikkumisesta raskaampaa.


title: Polkupyörän voimansiirto

text: Napavaihteen etuja ovat muun muassa, että ne ovat vankkatekoisia ja että itse vaihdemekanismi on hyvin suojattu, joten ne sietävät melko hyvin niitä laiminlyöntejä, joiden kohteeksi useimmat vakiopyörät joutuvat. Hieman öljyä tai vielä mieluummin vaseliinia vaihdeketjuun ja vähän voitelua silloin tällöin on kaikki mitä ne tarvisevat.


title: Polkupyörän voimansiirto

text:
Mutkikkaampi rakennelma on kolmivaihteinen vaihdenapa, johon kuuluu lisäksi vapaaratas ja jarru.
Internal-Gear Hubs -sivulla kerrotaan napavaihteiden alennus- ja ylennysominaisuuksista. Sheldon Bronwniin viitataan kunnon asiaviitteenä.


title: Polkupyörän voimansiirto

text: Nykyisin Shimano Nexus -nimellä myytävä 3-vaihteinen takanapa.


title: Polkupyörän voimansiirto

text: Shimano Nexux 7 vaihteisen napavaihteen 4. vaihde on käytännössä suora. Vaihdetta käytetään referenssivaihteena vaihteiston säädössä.


title: Polkupyörän voimansiirto

text: Voimansiirron kehittymisen lisäksi polkupyöriin asennettiin apumoottoreita, jolloin muodostui moottoripolkupyörä. Äärimmillään kehitys johti siihen, että moottoripolkupyörässä ei ollut enää polkimia lainkaan, vaan ainoastaan moottori ja jalkatapit, jolloin polkupyörästä kehittyi moottoripyörä, nykyiset mopot ovat myös polkimettomia. Polttomoottorilla varustetuissa polkupyörissä nopeutta säädeltiin moottorin kierrosluvun avulla ja myöhemmin kierrosluvun lisäksi moottorin yhteyteen rakennetulla vaihteistolla.


title: Polkupyörän voimansiirto

text: Nykyään on olemassa sähköisellä apumoottorilla varustettuja moottoroituja polkupyöriä. Ne tukevat ajamista sähkömoottorin kierroslukua vaihtelemalla.Suomen laki sallii moottoriavusteiset polkupyörät joiden moottorin maksimiteho saa olla enintään 1000 wattia ja huippunopeus 25km/h. Muutoin pyörä on rekisteröitävä moottoripyöräksi tai mopoksi.


title: Bert Patenaude

text: Bertram ”Bert” Albert Patenaude (4. marraskuuta 1909, Fall River, Yhdysvallat – 4. marraskuuta 1974, Fall River) oli yhdysvaltalainen jalkapalloilija. Hän edusti Yhdysvaltoja MM-kisoissa 1930 ja teki alkulohko-ottelussa Paraguayta vastaan MM-kisojen historian ensimmäisen hattutempun.


title: Geropótamos (joki)

text: Geropótamos (, ”Pyhä joki”), antiikin "Lēthaios" (), on joki, joka virtaa Iraklionin alueyksikön alueella Kreetan saaren eteläosassa Kreikassa. Se on saaren pisin joki ja sen pituus on 45 kilometriä. Geropótamos saa alkunsa Ída- eli Psiloreítis-vuoristosta, josta se virtaa kohti lounasta, Messarán tasangolle. Tasangolla siihen yhtyy pienempiä sivujokia. Tasangon jälkeen joki laskee Välimereen kuuluvaan Libyanmereen saaren etelärannikolla Tympákin kaupungin eteläpuolella Faistóksen kunnassa.


title: Geropótamos (joki)

text: Geropótamos on mitä ilmeisimmin ollut merkittävä joki minolaisen kulttuurin aikana. Faistoksen palatsi ja Agía Triádan asutus ovat sijainneet lähellä jokea. Myös joen suussa on sijainnut kaupunki jo muinoin. Sen raunioiden kerrotaan olleen näkyvillä vielä 1400-luvulla. Ei tiedetä, oliko joki vielä esihistoriallisena ja antiikin aikana purjehduskelpoinen, mutta satamakaupunkien sijainti rannikolla antaisi ymmärtää, ettei ollut.


title: Geropótamos (joki)

text: Geropótamoksen suistoalue on merkittävä lintujen pysähtymispaikka. Suistossa tavataan esimerkiksi pronssi-iibiksiä. Suiston luonto koostuu hiekkadyyneistä, ruohikosta ja pensaikosta. Pinta-alaa suistolla on 450 hehtaaria.


title: Geropótamos (joki)

text: Jokea ei tule sekoittaa Kreetan pohjoisrannikon Geropótamos-jokeen, joka tunnetaan myös nimellä Mylopótamos.


title: Agaton Sax

text: Agaton Sax on ruotsalaisen Nils-Olof Franzénin luoma kirjallisuuden henkilöhahmo, joka seikkailee yhdessätoista varhaisnuorille suunnatussa salapoliisikirjassa. Franzén loi kirjasarjan vuosina 1955–1978.


title: Agaton Sax

text: Agaton Sax on piippua poltteleva lyhyt ja lihava sanomalehtitoimittaja ja yksityisetsivä. Hän seikkailee muun muassa Byköpingissä, Englannissa ja Brosnia-nimisessä kuvitteellisessa Balkanin maassa, joka lienee nimetty Bosnian mukaan. Kirjojen tyyli tavoittelee komediaa ja jäljittelee ironisoiden salapoliisigenreä; esimerkiksi komisario Lispington muistuttaa Sherlock Holmesin Lestradea. Saxin vastustajia ovat Octopus Scott ja Julius Mosca.


title: Agaton Sax

text: Sax-sarja soveltuu parhaiten suunnilleen 11–13-vuotiaille. Kirjojen pohjalta on tuotettu 1970-luvulla Ruotsissa pari animaatiosarjaa, ja 1976 valmistui maan ensimmäinen täyspitkä animaatioelokuva kirjan "Agaton Sax ja kaksi roistoa" (1963) pohjalta. Olof Thunberg on toiminut salapoliisin ääninäyttelijänä.


title: Beechcraft T-34 Mentor

text: Beechcraft T-34 Mentor on yhdysvaltalaisen Beechcraftin sotilaskoulukone, jonka ensilento tehtiin 2. joulukuuta 1948. Se oli jatkokehitelmä Beechcraft Bonanza-yleisilmailukoneesta. Koneen ideoi Walter Beech, joka pyrki koneellaan murtamaan North American T-6/NJ Texan-koulukoneen monopolin kaikkien aselajien lentojoukoissa.


title: Beechcraft T-34 Mentor

text: Yksimoottorisen, 2-paikkaisen peräkkäinistuttavan koulukoneen tuontanto alkoi vuonna 1953. Sen potkuriturbiiniversio on edelleen Yhdysvaltain ilmavoimien koulukone. Koneita on rakennettu 2 300 kappaletta.


title: Thessalos

text: Thessalos () viittaa kreikkalaisessa mytologiassa useaan eri mieshahmoon.


title: Harkovan traktoritehdas

text: Harkovan traktoritehdas eli HTZ () on neuvostoliittolainen ja nykyisin ukrainalainen traktorinvalmistaja, joka valmisti Harkovassa Ukrainan sosialistisessa neuvostotasavallassa traktoreita ja toisen maailmansodan aikana panssarivaunuja.


title: Harkovan traktoritehdas

text: Tehdas perustettiin 1930 keskelle metsää seitsemän kilometrin päähän Harkovasta amerikkalaisten insinöörien tuella. Ensimmäinen kokeellinen traktori mallia SHTZ 15/30 valmistui elokuussa 1931. Tehdas aloitti tuotantonsa lokakuussa 1931 ja linjoilta valmistui traktori kuuden minuutin välein. 100 000. traktori valmistui vuonna 1935.


title: Harkovan traktoritehdas

text: DT-14-traktoreita tuotiin joitain kappaleita Suomeen, mutta Valtion maatalouskoneiden tutkimuslaitos ei pitänyt niitä työturvallisina.


title: Harkovan traktoritehdas

text: Syys-lokakuussa 1941 tehdas valmisti kevyttä panssarivaunua T-16. Tehdas evakuoitiin Altaille Siperiaan ja sen koneiden perusteella perustettiin Altain traktoritehdas Rubtsovskissa. Tuotanto Harkovassa aloitettiin taas 1944.


title: Harkovan traktoritehdas

text: Vuonna 1967 valmistui miljoonas traktori. Yhtiö järjestettiin osakeyhtiöksi 1994. Vuosina 2003–2006 se vaihtoi omistajaa kolmesti.


title: Harkovan traktoritehdas

text: Sosialistisen työn sankari Valentin Bablik toimi tehtaan johdossa vuosina 1969–1996 27 vuoden ajan ja työskenteli siellä kokonaisuudessaan 49 vuotta.


title: Harkovan traktoritehdas

text: Tehtaan työläisille rakennettu asuin- ja virkistysalue on nykyisin Harkovan itäinen kaupunginosa nimeltään HTZ ().


title: Piaggio P.148

text: Piaggio P.148 oli italialainen 1950-luvun alun sotilaallinen koulukone, jonka toteutti Piaggio Aero.


title: Piaggio P.148

text: P.148 on kokometallinen alatasoinen kiinteällä laskutelineellä varustettu yksimoottorinen ja 2-paikkainen kone. Sen ensilento tapahtui 12. helmikuuta 1951. Sitä käytti Italian ilmavoimat ja myöhemmin Somalian ilmavoimat. Koneita rakennettiin yli 100 kappaletta.


title: DT-14

text: DT-14 oli Harkovan traktoritehtaan (HTZ) valmistama dieselkäyttöinen traktorityyppi, joka soveltui pääasiassa puutarhaviljelyyn. Sen valmistus aloitettiin 1955. Moottori oli yksisylinterinen ja nelitahtinen dieselmoottori. Polttoaineensyöttö vastasi D-35:n ja D-54:n ratkaisuja. Voimansiirto puolestaan oli kuin HTZ-7:ssä. Traktorissa oli neljä vaihdetta eteenpäin ja vaihtajalla saatiin sama määrä vaihteita taaksepäin. Traktorista voitiin tehdä myös taaksepäin ajettava penkkiä kääntämällä.


title: DT-14

text: Vuonna 1957 DT-14:stä tuli uusi malli DT-14A, jonka jälkeen DT14B. DT-14:n seuraajaksi ryhdyttiin valmistamaan DT-20:ä, joka oli voimakkaampi.


title: DT-14

text: Suomeen tuotiin muutamia DT-14:ia, joita ei Valtion maatalouskoneiden tutkimuslaitos pitänyt turvallisina. Classic Motorhow:ssa toukokuussa 2009 oli yksi kunnostettu ja entisöity DT-14 näytteillä Belarus-gruppa Finljandijan osastolla.


title: Edmund Conen

text: Edmund "Ed" Conen (10. marraskuuta 1914 Ürzig, Saksa – 5. maaliskuuta 1990) oli saksalainen jalkapalloilija. Conen edusti Saksaa MM-kisoissa 1934 tehden Belgiaa vastaan hattutempun.. Koko turnauksessa Conen teki 4 maalia neljässä ottelussa, jolla hän sijoittui yhdessä Angelo Schiavion kanssa turnauksen toiseksi parhaaksi maalintekijäksi.


title: Percival Prentice

text: Percival Prentice oli Royal Air Forcen peruskoulukone toisen maailmansodan jälkeen vuoteen 1956 asti.


title: Percival Prentice

text: Percival Prentice oli tuotantoyhtiönsä ensimmäinen kokometallikone. Sen suunnittelun perustana oli Englannin ilmailuministeriön määritelmä T.23/43. Prentice TV163 lensi ensi kerran 31. maaliskuuta 1946. RAF vastaanotti 370 konetta vuosina 1947–1949. Koneessa pyrittiin kouluttamaan kahta oppilasta kerrallaan: toinen heistä istui takapenkillä ja seurasi toisen oppilaan koulutusta, mikä oli mitä ilmeisimmin yritys laskea lentäjäkoulutuksen hintaa.


title: Percival Prentice

text: T.1:n lentopaino oli 1905 kg ja kantama 667 km.


title: MTZ-50

text: MTZ-50 on Belaruksen tehtaan vuosina 1962–1985 valmistama traktori, jonka valmistusmäärä ottaen huomion siitä muunnellun MTZ-52:n valmistuksen sekä muut versiot kohosi 1 256 800 kappaleeseen. MTZ-52:a valmistettiin vuosien 1965–1985 ajan. Traktorin teho oli 55 hevosvoimaa (40 kW) ja massa 2 720 kg. Myöhemmän MTZ-52A:n massa oli 2 950 kg. Vaihteisto oli 9+2, joka tarjosi nopeudet 1,7 km/h– 25,8 km/h.


title: MTZ-50

text: MTZ-50:ä ei tiettävästi tuotu ainakaan kaupallisesti merkittävässä määrin Suomeen. Sen sijaan teknillisesti MTZ-50 oli merkittävä traktori, koska siihen perustuu Belarus 500 -sarja, jota tuotiin Suomeen ja joka muodosti Suomen Belarus-kaupan kulta-ajan 1980-luvulla. Belaruksiin lisättiin suomalainen turvaohjaamo Lappeenrannassa ja niitä maahantoi Konela. Traktoreiden vähittäismyynnistä maatiloille vastasi useiden tukkukauppojen yhdessä omistama Agroma. Maatalouden ulkopuolella Belarus oli halpa aggregaatinpyörittäjä esimerkiksi rakennusliikkeille.


title: Hopeaneulatee

text: Bai Hao Yinzhen eli hopeaneulatee on valkoinen tee jota pääasiassa tuotetaan Fujianin maakunnassa Kiinassa, sekä rajoitetusti muualla. Yleisesti kutsutaan myös nimellä Yinzhen. Valkoisten teelaatujen keskuudessa tämä on kaikkein kallein laji sekä eniten arvostettu koska ainoastaan parhaita silmuja käytetään teen valmistukseen. Suurin osa Yinzhen:stä on tehty Da Bai:sta eli valkoisesta teepuulajista, kuitenkin on poikkeuksia kuten Yunnassa valmistetut ”iso silmuteet”.


title: Hopeaneulatee

text: Parhaat Yinzhenit poimitaan maaliskuun 15. ja huhtikuun 10. päivien välillä, kun ei sada. Vain vahingoittumattomat ja aukeamattomat nuput kerätään. Kuitenkin huonompilaatuinen Yinzhen ei välttämättä täytä näitä laatuvaatimuksia. Yinzhen teetä pidetään hyväksi terveydelle. Oregonin osavaltionyliopiston Linus Pauling -instituutin tutkimusten mukaan valkoista teetä voidaan käyttää syövän torjuntaan.


title: Hopeaneulatee

text: Nykyisin teetä kasvatetaan enimmäkseen Fujianin maakunnassa. Muita suurituottoisia alueita ovat Zheng He ja Fuding.


title: Hopeaneulatee

text: Tämä tee sopii parhaiten haudutettavaksi noin 75 Celsiusasteisessa vedessä. Haudutettavaksi annostellaan hieman normaalia teemäärää enemmän teelehtiä. Haudutusaika on hieman muita valkoisia teelaatuja pidempi, kuitenkin enintään 5 minuuttia. Haudutuksen tuloksena saadaan hieman viskoosisen kimaltelevaa vaaleankeltaista teejuomaa, jossa voi olla (teesuotimesta riippuen) hiukan valkoisia, kelluvia ja valoa heijastavia karvoja (lehtinukkaa). Juoman makua ja tuoksua kuvataan herkäksi, kevyeksi, tuoreeksi ja hieman makeaksi. Maku on hyvin mieto, joka voi aiheuttaa jopa pettymystä ensimmäisellä kerralla. Teen maku eroaa huomattavasti muista teelajeista, joskin lähes samalta maistuu Bai Mu Dan.


title: Morane-Saulnier Alcyon

text: Morane-Saulnier Alcyon () oli Ranskan ilmavoimien alkeiskoulukone 1950-luvun alussa.


title: Morane-Saulnier Alcyon

text: Koneen suunnitteli Morane-Saulnier-yhtiö, ensilento tehtiin 11. elokuuta 1949. Alatasoisen koneen kiinteä laskuteline muutettiin pian sisäänedettäväksi. Koneita valmistettiin 208 kappaletta. Ranskan laivasto hankki 40 konetta, 15 konetta vietiin Kamputseaan Indo-Kiinan sotaan. Ranskakin käytti koneitaan Algerian vapaustaistelijoita vastaan rynnäkkökoneina.


title: Dick Powell

text: Richard Ewing ”Dick” Powell (14. marraskuuta 1904 Mountain View, Arkansas, Yhdysvallat – 2. tammikuuta 1963 Los Angeles, Kalifornia, Yhdysvallat) oli yhdysvaltalainen näyttelijä, laulaja, televisiotuottaja ja elokuvaohjaaja.


title: Dick Powell

text: Powell esiintyi 1930-luvulla muun muassa Warner Brothersin tuottamissa musikaaleissa. Vaikka hänestä tuli yksi Hollywoodin suurimmista kassamagneeteista, hän pyrki vakavampiin rooleihin. Powell siirtyi Paramountille 1940, jossa hän sai vaihtelevampia rooleja, mutta hänen tavoitteensa olivat korkeammalla. Vuonna 1944 Powell sai Philip Marlowen roolin Raymond Chandlerin romaanin pohjalta tehdyssä RKO:n tuottamassa elokuvassa "Hyvästi, kaunokaiseni", jota nykyään pidetään film noir -klassikkona. Elokuva merkitsi käännekohtaa Powellin uralla, ja aikaisemmat lauluroolit vaihtuivat vakavampiin antisankarirooleihin muun muassa elokuvissa "Kostaja" (1945), "Kohtaloa uhmaten" (1947), "Sudenpesä" (1948) ja "Kostaja iskee" (1951).


title: Dick Powell

text: Radiossa Powell oli esiintynyt jo 1930-luvulla, ja "Hyvästi, kaunokaiseni" -elokuvan myötä hän sai 1945 oman "Rogue’s Gallery" -etsiväsarjan. Sarja päättyi seuraavana vuonna, mutta 1949 Powell sai nimiroolin kuunnelmasarjassa "Richard Diamond, Private Detective". Siitä tuli Yhdysvalloissa yksi aikansa suosituimmista radion etsiväsarjoista, ja sitä tehtiin vuoteen 1953 saakka.


title: Dick Powell

text: Vuonna 1952 RKO:n omistaja Howard Hughes antoi Powellille mahdollisuuden tämän ensimmäiseen ohjaustyöhön. Elokuva "Aution kaupungin vangit" menestyi hyvin, ja Powell pääsi myös tuottamaan elokuvia. Hän ehti kuitenkin tuottaa RKO:lle vain vuoden 1956 elokuvan "Valloittaja" ennen kuin yhtiön omistaja vaihtui. Myöhemmin Powell tuotti vielä kolme elokuvaa, kaikki eri tuotantoyhtiöille. Powellin ohjaama "Vihollinen syvyydessä" vuodelta 1957 voitti parhaiden erikoistehosteiden Oscar-palkinnon.


title: Dick Powell

text: Samoihin aikoihin kun Powell tuotti ensimmäistä elokuvaansa, hän perusti Four Star Films -televisiotuotantoyhtiön yhdessä näyttelijäkollegoidensa Charles Boyerin ja David Nivenin kanssa. Powell toimi yrityksen johdossa aina kuolemaansa saakka vuonna 1963.


title: Dick Powell

text: Dick Powell on saanut kolme tähteä Hollywood Walk of Famelle.


title: Maxi-oikeudenkäynti

text: Maxi-oikeudenkäynti oli 1980-luvun puolivälissä käyty rikosoikeudenkäynti Sisiliassa, jossa oli satoja syytettyjä syytettyinä lukuisista rikoksista liittyen mafiaan. Syytökset perustuivat pääosin ilmiantajiksi ryhtyneiden entisten mafian jäsenten antamiin todistuksiin. Onnistunut oikeudenkäynti rohkaisi muitakin entisiä mafian jäseniä todistamaan entisiä kollegoitaan vastaan. Tämä johti lopulta mafian johtaman huumekaupan huomattavaan vähenemiseen sekä sisilialaisten ja amerikkalaisten mafiaperheiden välien vahingoittamiseen.


title: Maxi-oikeudenkäynti

text: Monet päättäjät olivat vuosikymmeniä vähätelleet tai kieltäneet mafian olemassaolon ja sen rikokset, huolimatta todisteista rikollisesta toiminnasta jotka juonsivat juurensa aina 1800-luvulta asti. Tämä johtui kolmesta mafian käyttämästä keinosta hankkia itselleen lähes koskemattomuutta vastaava tila: avainhenkilöille maksaminen etteivät he puhuisi, omassa organisaatioissa oikeiden tai epäiltyjen vuotojen tappaminen, ja avainhenkilöiden – tuomareiden, lakimiesten, todistajien ja poliitikoiden – uhkailu tai jopa tappaminen. Täten he takasivat monien mahdollisten lakisyytteiden nostamattomuuden. Vasta vuonna 1980 Italian kommunistisen puolueen silloinen johtaja Pio La Torre teki lakiesitteen, jonka mukaan mafiaan kuuluminen olisi rikos ja että mafioson varoja ja tavaroita voisi jäädyttää oikeuden luvalla. Laki tuli voimaan kaksi vuotta myöhemmin, jolloin Corleonen mafiaperhe oli jo surmannut La Torren.


title: Maxi-oikeudenkäynti

text: 1980-luvun alussa Toinen mafiasota roihahti kun Corleonen päällikkö Salvatore Riina tuhosi muita mafiaperheitä. Sota johti satoihin murhiin joiden mukana tapettiin myös lukuisia vaikutusvaltaisia henkilöitä, kuten karabinieerien kenraali Carlo Alberto dalla Chiesa, lakimies Rocco Chinnici sekä tuomari Cesare Terranova. Lukuisiin murhiin kohdistuva kasvava julkinen tuomitseminen antoi mm. Giovanni Falconelle ja Paolo Borsellinolle hyvän mahdollisuuden iskeä Palermoon syvälle juurtunutta organisaatiota vastaan.


title: Maxi-oikeudenkäynti

text: Rocco Chinnicin luoma ja hänen lisäkseen Falconesta, Borsellinosta, Gioacchino Natolista, Giuseppe Di Lellosta ja Leonardo Guarnottasta koostunut antimafia-ryhmittymä teki Maxi-oikeudenkäynnin pohjatyön esitutkintavaiheessa. Heinäkuussa 1983 murhatun Chinnicin seuraajaksi tuli Antonino Caponnetto. Liittoutuma oli joukko tutkijatuomareita jotka jakoivat tietoa ja vastuuta keskenään estääkseen yhden henkilön pitävän kaikkea tietoa ja tulemasta ainoaksi kohteeksi mafialle.


title: Maxi-oikeudenkäynti

text: Ikinä ennen mafian historiassa ei oltu nähty tilannetta, jossa olisi niin monta mafiosoa samaan aikaan oikeudessa syytettyinä kuin Maxi-oikeudenkäynnissä. Yhteensä 474 mafiosoa syytettiin rikoksista, joista tosin 119 oli edelleen vapaalla jalalla, joten heitä käsiteltiin poissaolevina. Yksi näistä poissaolevista oli Salvatore Riina.


title: Maxi-oikeudenkäynti

text: Läsnäolijoiden joukossa oli mm. Salvatore Riinan edeltäjä Luciano Leggio joka toimi itse omana lakimiehenään, hänen lisäkseen paikalla olivat Giuseppe "Pippo" Calò sekä Michele Greco.


title: Maxi-oikeudenkäynti

text: Maxi-oikeudenkäynti pidettiin Ucciardonen, Palermon vankilan, viereisessä bunkkerissa joka oli varta vasten suunniteltu ja rakennettu oikeudenkäyntiä varten. Se oli kahdeksankulmion muotoinen, vahvistetusta betonista tehty rakennus, joka oli ohjusiskujen kestävä. Sisällä seinustoille oli rakennettu häkkejä, joissa oli suuria ryhmiä syytettyjä. Oikeudenkäynnissä oli paikalla yli 600 lehdistön edustajaa, saman verran konekiväärein varustautuneita karabiniereja sekä vuorokauden ympäri valvova ilmatorjuntajärjestelmä jos mahdollinen hyökkääjä yrittäisi tehdä oikeuden ponnistelut tyhjäksi.


title: Maxi-oikeudenkäynti

text: Vuosien suunnittelun jälkeen oikeudenkäynti alkoi 10. helmikuuta 1986. Päätuomarina toimi Alfonso Giordano, jonka sivuilla toimi kaksi varalla olevaa tuomaria siltä varalta, että Giordanolle tapahtuu jotain ennen pitkän oikeudenkäynnin loppua. Syytettyjä odotti syytteitä muun muassa 120:sta murhasta, huumekaupasta ja kiristyksestä. Luonnollisesti nyt oli ensimmäinen kerta, kun käytettäisiin uutta lakia, jonka mukaan mafiaan kuuluminen on rikos.


title: Maxi-oikeudenkäynti

text: Tuomari Giordiano sai paljon ylistystä pysyessään kärsivällisenä ja oikeudenmukaisena niin suuren oikeudenkäynnin ja monen syytetyn kanssa. Jotkut syytetyistä alkoivat häiritä oikeudenkäynnin kulkua ja ryhtyivät hälyttäviin tekoihin: yksi kirjaimellisesti niittasi suunsa kiinni osoittaakseen haluttomuutensa puhua, toinen teeskenteli mielisairasta huutamalla ja taistelemalla vartijoita vastaan vaikka hän oli pakkopaidassa ja kolmas uhkasi viiltää kurkkunsa auki mikäli hänen lausuntoaan ei luettaisi oikeudelle.


title: Maxi-oikeudenkäynti

text: Suurin osa ratkaisevista todisteista tuli mafioso Tommaso Buscettalta, joka vangittiin Brasiliassa vuonna 1982, jonne hän oli paennut vapaapäivänään vankilasta jossa hän kärsi rangaistusta kaksoismurhasta. Hänen kaksi poikaansa, monta sukulaistaan sekä liittolaistaan − kuten Stefano Bontande ja Salvatore Inzerillo − tapettiin toisen mafiasodan aikana, joten hän päätti tehdä yhteistyötä Sisilian tuomareiden kanssa. Corleonen mafiaperhe jatkoi kostoaan Buscettalle tappamalla lisää hänen sukulaisiaan. Hänen ainoa keinonsa kostaa Corleoneille murhatuista sukulaisista ja ystävistä oli todistaa heitä vastaan.


title: Maxi-oikeudenkäynti

text: Myös Leonardo Vitalelta saatiin todistusaineistoa hänen kuolemansa jälkeen. Vaikka Buscettaa pidetään ensimmäisenä ilmiantajana (joka otettiin tosissaan) vuonna 1973, 32-vuotias Vitale oli ilmiantanut itsensä Palermon poliisiasemalla tunnustaen kuuluvansa mafiaan. Hän kertoi tehneensä monia rikoksia mafialle, mukaan lukien kaksi murhaa. Hän kertoi olevansa henkisessä kriisissä ja tuntevansa katumusta. Hänen kertomuksensa kuitenkin jätettiin suurelta osin huomioimatta hänen epätavallisen käytöksensä − kuten itsetuhoisuuden − vuoksi, täten leimaten hänet mielisairaaksi ja tehden hänen lausuntonsa arvottomiksi. Lopulta hänen todistuksensa johti vain Vitalen itsensä ja hänen setänsä tuomioihin. Vitale suljettiin mielisairaalaan, josta hänet vapautettiin kesäkuussa 1984. Hänet ammuttiin kuoliaaksi puoli vuotta myöhemmin.


title: Maxi-oikeudenkäynti

text: Maxi-oikeudenkäynti sai myös hyvin paljon kritiikkiä. Jotkut vihjailivat, että syytettyjä vainottaisiin ikään kuin osana jonkinlaista tuomareiden kostoa. Sisilialainen kirjailija Leonardo Sciascia sanoi että "ei ole parempaa tapaa ylentyä tuomioistuimissa kuin osallistua mafiaoikeudenkäynteihin." Katolisen kirkon kardinaali Pappalardo kiistanalaisen haastattelun, jossa hän sanoi oikeudenkäynnin olevan "epäoikeudenmukainen näytös" ja totesi että abortti tappaa enemmän ihmisiä kuin mafia.


title: Maxi-oikeudenkäynti

text: Toiset kriitikot vihjailivat, että ilmiantajien lausunnot − pääasiassa Buscettan − eivät olleet ihanteellisimpia tapoja tuomita ihmisiä sillä vaikka ilmiantaja olisikin oikeasti katunut tekojaan on hän silti entinen rikollinen, valehtelija ja murhaaja, ja hänellä saattaa silti olla tarve muutella todistusta tai jopa järjestellä kostoa oman etunsa ajamiseksi. Eräs journalisti kirjoitti, että suuri syytettyjen määrä ei juuri antanut mahdollisuutta yksittäisten henkilöiden rangaistusten alentamiseen, vaan yritettiin antaa "massatuomio"


title: Maxi-oikeudenkäynti

text: Tieto, jota Buscetta antoi Falconelle ja Borsellinolle oli erittäin tärkeää ja se nimettiinkin 'Buscettan teoreemaksi' (The Buscetta Theorem), hänen mafian olemassaoloa koskevien väitteidensä uskottavuuden vuoksi. Buscetta antoi uutta ymmärrystä kuinka mafia toimi ja kuinka Sisilian mafiakomission salamyhkäiset ryhmittymät muodostivat konsensuksen politiikasta ja liiketoiminnasta. Ensimmäistä kertaa mafiaa syytettiin yhtenä kokonaisuutena eikä vain yksittäisten rikosten kokoelmana.


title: Maxi-oikeudenkäynti

text: Oikeudenkäynti loppui 16. joulukuuta 1987, melkein kaksi vuotta alkamisensa jälkeen. Tuomiot julistettiin kello 19.30 ja niiden lukeminen läpi vei tunnin.


title: Maxi-oikeudenkäynti

text: 474:stä syytetystä − sekä paikalla että poissaolevana olleista − tuomittiin 360.


title: Maxi-oikeudenkäynti

text: Yhteensä 2665 vuotta vankeutta jaettiin syyllisten kesken, pois lukien elinkautiset vankeusrangaistukset, joita tuomittiin 19:lle mafiapomolle ja tappajille: muun muassa Michele Grecolle, Giuseppe Marcheselle sekä poissa olleille Salvatore "Toto" Riinalle, Giuseppe Luccheselle ja Bernardo Provenzanolle.


title: Maxi-oikeudenkäynti

text: Moni poissaolevana tuomittu oli, tuomareiden tietämättä, kuollut ennen tuomioiden lukemista. Heihin kuului Filippo Marchese, Rosario Riccobono ja Giuseppe Greco. Lisäksi Mario Prestifilippo oli tuomittavana poissaolevana, mutta hänet löydettiin kadulta ammuttuna kun oikeudenkäynti oli vielä kesken.


title: Maxi-oikeudenkäynti

text: Yhteensä 114 syytettyä vapautettiin syytteistään, mukaan lukien Luciano Leggio, jota syytettiin Corleonen mafiaperheen pyörittämisen auttamisesta vankilasta käsin sekä Leggion vuonna 1970 tuominneen tuomari Cesare Terranovan murhan tilaamisesta. Oikeus näki, ettei syytöksiin ollut tarpeeksi todisteita. Se ei silti vaikuttanut Leggion tilanteeseen; hän oli jo valmiiksi kärsimässä elinkautista vankeusrangaistusta aikaisemmasta murhasta ja kuoli kuusi vuotta myöhemmin vankilassa.


title: Maxi-oikeudenkäynti

text: Vapauttavien tuomioiden merkittävä määrä hiljensi osan kriitikoista jotka uskoivat oikeudenkäynnin olevan vain näytöstä, jossa lähes jokainen syytetty tuomittaisiin.


title: Maxi-oikeudenkäynti

text: Vapautetuista mafia surmasi myöhemmin kahdeksantoista, mukaan lukien Antoninio Ciulla, joka ammuttiin tunnin sisällä vapautuksesta hänen ollessaan ajamassa kotiin juhlimaan vapautustaan.


title: Maxi-oikeudenkäynti

text: Maxi-oikeudenkäyntiä pidettiin laajalti onnistuneena. Kuitenkin pian alkoi valitusprosessit, joista seurasi järkyttävä määrä onnistuineita valituksia pienten, teknisten yksityiskohtien vuoksi. Suurin osa näistä johtui tuomari Corrado Carnevalesta − joka oli mafian palveluksessa − jolle korruptoitunut poliitikko Salvatore Lima antoi suuren osan valituksista.


title: Maxi-oikeudenkäynti

text: Lopulta Carnevalea nimitettiin "tuomioiden tappajaksi", koska hänellä oli taipumus kääntää ympäri mafian tuomiot merkityksettömien asioiden vuoksi. Hän hylkäsi joitain huumekauppaan liittyviä tuomioita, esimerkiksi koska todisteina käytetyissä puhelimien salakuunteluissa puhuttiin "paitojen" ja "pukujen" siirtämisistä huumausaineiden sijasta, vaikka oli hyvin tunnettua että ne olivat vain koodinimiä tietyille huumausaineille. Hän myös vapautti yhden murhasta tuomitun mafioson huonon terveydentilan vuoksi. Huolimatta siitä, että hän oletettavasti oli kuoleman kielissä, pakeni mafioso välittömästi Brasiliaan laittoman sattumansa ja perheensä kanssa.


title: Maxi-oikeudenkäynti

text: Vuoteen 1989 mennessä vain 60 tuomittua oli enää telkien takana, ja näistäkään moni ei itse asiassa voinut huonosti, monien asuessa vankilasairaaloissa teeskennellen sairasta. Eräällä tuomituista mafiosoista oli henkilökohtainen hoitaja ja muutama normaali (ei-mafioso) rikollinen palvelijanaan, hänen itsensä oletettavasti kärsiessä aivokasvaimesta, joka epäilyttävästi ei kuitenkaan aiheuttanut mitään oireita.


title: Maxi-oikeudenkäynti

text: Molemmat, Giovanni Falcone sekä Paolo Borsellino valittivat näistä tapahtumista, mutta huomasivat olevan vaikea tulla vakavasti otetuiksi, sillä antimafia-ryhmittymän aika oli oikeudenkäynnin myötä jo mennyt eikä heidän mielipiteitään kuunneltu. Eräs ilmiantaja sanoi myöhemmin, että mafia kesti Maxi-oikeudenkäynnin koska he olettivat tuomittujen hiljaa vapautettavan kunhan yleisön kiinnostus asiaa kohtaan katoaisi, ja mafia voisi jatkaa toimintaansa kuten ennen. Hetken aikaa vaikuttikin siltä, että hän oli oikeassa oletuksensa kanssa.


title: Maxi-oikeudenkäynti

text: Tammikuussa 1992 Falcone ja Borsellino onnistuivat ottamaan johdon Maxi-oikeudenkäynnin tuottamista valituksista. He eivät vain hylänneet monia, vaan myös kumosivat aiempia läpimenneitä valituksia. Tämä johti monien rehvastellen vankilasta ulos kävelleiden mafiosojen − monien loppuiäkseen − palauttamiseen vankilaan. Luonnollisesti tämä suututti mafiapomoja, erityisesti Salvatore Riinaa, joka toivoi hänen tuomionsa kumoamista, sallien hänen eläköityä rauhassa suunnattoman rikoksilla tienatun omaisuutensa kanssa.


title: Maxi-oikeudenkäynti

text: Sinä kesänä sekä Falcone että Borsellino murhattiin häpeämättömissä pommi-iskuissa. Nämä johtivat julkiseen inhoon sekä suuriin ratsioihin mafiaa vastaan, jotka vakavasti heikensivät organisaatiota.


title: Maxi-oikeudenkäynti

text: Lopulta Salvatore Riina vangittiin kuten myös muita mafiosoja kuten Giovanni Brusca. Corrado Carnevale sai potkut ja tuomittiin yhteistyöstä mafian kanssa. Salvatore Limaa olisi luultavasti odottanut samanlainen kohtalo, mutta hänet murhattiin vuonna 1992, koska hän ei ollut estänyt vuoden alussa kumottuja tuomioita.


title: Maxi-oikeudenkäynti

text: Oli Maxi-oikeudenkäynti onnistunut tai ei, on sitä mahdotonta tuomita ottamatta huomioon jälkiseurauksia. Oikeudenkäynnin suurin onnistuminen oli mafian pitäminen vastuullisena teoistaan organisaationa, eikä vain yksittäisinä, toisistaan eristettyinä rikoksina. Jotkut saattavat väittää, että korruptoituneet valitusprosessit laajalti tekivät oikeudenkäynnin työn tyhjäksi (ja vaikka se vei monta vuotta sekä kahden tuomarin henget), niin oikeudenkäynti lopulta käynnisti ketjureaktion joka johti mafian huomattavaan heikentymiseen ja oikeudenkäyntiä alun perin paenneiden syytettyjen mafiosojen, kuten Riinan ja Bruscan, kiinnisaamiseen.


Kvanttimekaaninen harmoninen värähtelijä on kvanttimekaaninen systeemi, jonka potentiaalienergia on suoraan verrannollinen tasapainoasemasta mitatun etäisyyden neliöön. Tässä suhteessa se on analoginen klassiselle harmoniselle värähtelijälle. Lähellä tasapainoasemaa mielivaltaisen muotoinen potentiaali voidaan approksimoida harmoniseksi värähtelijäksi. Tätä ominaisuutta kvanttimekaanisten potentiaalien käsittelemisessä tarvitaankin.


title: Kvanttimekaaninen harmoninen värähtelijä

text: Klassinen harmoninen värähtelijä kuvaa voimaa formula_1, missä formula_2 on vakio ja formula_3 poikkeama tasapainoasemasta. Merkitään nyt formula_4, missä formula_5 on kulmanopeus ja formula_6 massa, niin saadaan potentiaaliksi formula_7.


text: Kvanttimekaanisessa tapauksessa lasketaan hiukkasen ominaisenergia ja ominaistila ratkaisemalla Schrödingerin yhtälö edellä saadulle potentiaalille. Hamiltonin funktio on nyt


text: missä ensimmäinen termi kuvastaa potentiaalikuopassa olevan hiukkasen liike-energiaa ja jälkimmäinen potentiaalienergiaa. Itse Schrödingerin yhtälö on


text: Yllä oleva yhtälö on mahdollista ratkaista analyyttisesti (ratkaisua ei tehdä tässä). Ratkaisusta saadaan stationaarisille tiloille tulos


text: missä siis formula_12 kertoo, mones energiataso on kyseessä. Hiukkasen ominaisenergia saa kvantittuneet arvot


text: Energian kvantittuminen tarkoittaa, että energia voi saada vain tiettyjä diskreettejä arvoja. Esimerkiksi perustilallaan (n=0) ominaisenergia saa arvon formula_14.


title: TWA:n lento 840

text: TWA:n lento 840 oli Trans World Airlinesin reittilento. Sen reitti oli aikataulujen mukaan Los Angeles–New York–Rooma–Ateena–Kairo.


title: TWA:n lento 840

text: Lento joutui kahdesti palestiinalaisterroristien hyökkäyksen kohteeksi Rooman ja Ateenan välillä:


title: Antifos

text: Antifos () oli kreikkalaisessa mytologiassa usean eri mieshahmon nimi.


title: Pressure Points

text: Pressure Points on brittiläisen Camel-yhtyeen marraskuussa 1984 julkaistu livealbumi. Materiaali äänitettiin Lontoon Hammersmith Odeonissa 11. toukokuuta 1984. Kyseisessä konsertissa entiset Camel-jäsenet Peter Bardens ja Mel Collins toimivat erikoisvierailijoina parissa kappaleessa.


title: Luteoliini

text: Luteoliini (CHO) on flavonoideihin ja tarkemmin flavoneihin kuuluva luonnossa esiintyvä kemiallinen yhdiste. Aineesta käytetään myös nimeä "3',4',5,7-tetrahydroksiflavoni". Luteoliini on tehokas antioksidantti. Monet kasvit sisältävät luteoliinia, esimerkiksi voikukan lehdet. Luteoliinia käytetään elintarvikkeissa antamaan tuotteelle keltaista-oranssia väriä. Luteoliinin elintarvikkeissa käytettävä E-koodi on E161b eli sama kuin luteiinilla (CHO), vaikka ne sinänsä ovat eri aineita. Luteoliinia valmistetaan uuttamalla kasveista ja hedelmistä ja sitä voi käyttää juomien, jälkiruokien, jäätelöiden, hillojen, makeisten, kahvileipien, sinappien, keittojen ja kastikkeiden kanssa. Luteoliinille ei ole määritelty käytön päivittäistä enimmäismäärää eli ADI-arvoa.


title: Kenttämuonitus

text: Kenttämuonitus on joukkojen kenttäolosuhteissa tapahtuvaa elintarvikehuoltoa. Sen tarkoituksena on pitää huollettavat joukot toimintakykyisenä tarjoamalla niille kyllin riittävän energiamäärän sisältävä muona-annos. Suomen puolustusvoimissa kenttämuonitus kuuluu huoltopalvelun toimialaan joka sisältää muonituksen lisäksi myös juomaveden hankinnan sekä hygieniaan, vaatetusmateriaaliin, kaatuneiden evakuointiin ja talouden kirjanpitoon liittyviä toimia.


title: Kenttämuonitus

text: Kenttämuonitus toteutetaan maavoimissa yleisimmin yksikköön sijoitetulla kenttäkeittimellä jossa valmistetaan lämpimät ateriat perusraaka-aineista. Nykyaikana on siirrytty lisääntyvästi valmisruokateollisuuden puolivalmisteisiin jonka ansiosta ruoan valmistukseen kuluva aika lyhenee huomattavasti. Joissain tilanteissa keitinmuonitus ei ole mahdollista, jolloin ruoan valmistus hoidetaan mieskohtaisesti käyttämällä taistelumuonapakkausten sisältöä.


title: Kenttämuonitus

text: Kenttämuonituksella ja sen puutteilla on vaikutusta joukon taistelutahtoon. Äärimmäisissä sääolosuhteissa ravinnon merkitys korostuu, esimerkiksi –40 asteen pakkasessa elimistön enrgiankulutus voi kaksinkertaistua johtuen paksusta vaatetuksesta, hengityksen kiihtymisestä ja hengitysilman mukana haihtuvasta lämmöstä. Ohjeiden mukaan hiilihydraattipitoinen ruoka auttaa lihastyötä sisältävässä palveluksessa päivän aikana, ja valkuais- ja rasvapitoinen lämpöä tuottava ravinto on hyvä nauttia lihasrasituksen ollessa vähäinen. Ruoan jakeluakin on käytetty purkamaan taistelutilanteen aiheuttamaa stressiä tai orastavaa pakokauhua.


title: Unkarin Grand Prix 2009

text: Unkarin Grand Prix 2009 (virallisesti Formula 1 ING Magyar Nagydíj 2009) oli Formula 1 -kauden 2009 kymmenes osakilpailu, joka ajettiin 26. heinäkuuta Hungaroringin moottoriradalla Unkarissa.


title: Unkarin Grand Prix 2009

text: Espanjalainen Jaime Alguersuari ajoi ensimmäisen F1-kilpailunsa Unkarissa Toro Rosso -tallista lopputilin saaneen Sébastien Bourdaisin tilalla. Nelson Piquet Jr. sai kilpailun jälkeen potkut Renault-tallista.


title: Unkarin Grand Prix 2009

text: Unkarin kisaan paalulta lähti yllättäen ensimmäistä kertaa kuluvalla kaudella Renaultin Fernando Alonso. Renaultille paalupaikka oli ensimmäinen sitten Kiinan GP:n 2006. Toisesta ja kolmannesta ruudusta starttasivat Red Bullin Sebastian Vettel ja Mark Webber. Harjoituksissa hyvää vauhtia pitänyt Lewis Hamilton lähti kisaan neljännestä ruudusta ja Nico Rosberg viidennestä ruudusta.


title: Unkarin Grand Prix 2009

text: Aika-ajojen ensimmäiseen osioon jäivät jälleen koko kauden vaisusti ajaneet BMW-kuskit Robert Kubica ja Nick Heidfeld. Heidfeld joutui nopealla kierroksellaan Kazuki Nakajiman perään ja ajoi sen vuoksi mutkan leveäksi menettäen mahdollisuutensa jatkoon. Tallikaveri Kubicaa puolestaan estivät keltaiset liput, kun sarjan tulokaskuljettaja Jaime Alguersuari joutui ajamaan autonsa radan varteen ja jättämään aika-ajon kesken. Ensimmäiseen F1-kilpailuunsa Alguersuari starttasi viimeisestä lähtöruudusta. Nico Rosberg piti osiossa nopeinta vauhtia.


title: Unkarin Grand Prix 2009

text: Toisessa osiossa Mark Webber piti koko aika-ajojen nopeinta vauhtia. Hyvää vauhtia viikonlopun aikana pitäneet McLaren-kuskit pääsivät odotetusti osiosta jatkoon, kun taas molempien Toyota-kuskien tie katkesi toiseen osioon. Myös Brawnin Rubens Barrichello jäi ensimmäistä kertaa kauden aikana kymmenen parhaan ulkopuolelle jäätyään sijalle 13.


title: Unkarin Grand Prix 2009

text: Osion lopussa Barrichellon autosta irtosi osia radalle. Pahiten tästä kärsi Felipe Massa, joka sai täydessä vauhdissa ollessaan Barrichellon auton iskunvaimentimesta irronneen noin 800 gramman painoisen jousen päin kypäräänsä. Osuman jälkeen Massa menetti hetkeksi tajuntansa ja ajautui seuraavan mutkan suoraksi törmäten rajusti rengasvalliin. Osuman jälkeen Massa ei pystynyt nousememaan omin voimin autostaan, ja paikalle saapui ambulansseja ja lääkäräreitä. Massa kuljetettiin ratasairaalaan, jolloin hän oli jo tajuissaan. Ratasairaalasta Massa vietiin helikopterilla budapestilaiseen sairaalaan tarkkailtavaksi. Sairaalassa suoritetuissa tutkimuksissa Massalta löytyi murtuma kallosta, haava otsasta sekä aivotärähdys. Vammat vaativat leikkauksen, joka tehtiin Massalle samana päivänä. Leikkauksen jälkeen Massaa pidettiin teho-osastolla koomassa ja hengistyskoneessa seuraavat kaksi vuorokautta. Sääntöjen mukaan Ferrari ei saanut vaihtaa kuljettajaa kilpailuun, koska GP-viikonloppu oli sen verran pitkällä, joten Ferrari joutui ajamaan vain yhdellä autolla kilpailun.


title: Unkarin Grand Prix 2009

text: Onnettomuuden vuoksi kolmannen osion alku myöhästyi, mutta se päästiin kuitenkin pitkän ja epätietoisen odottelun jälkeen aloittamaan. Heikki Kovalainen oli lopulta kuudenneksi nopein ja Kimi Räikkönen seitsemänneksi nopein. MM-sarjan kärkimies Jenson Button jäi vasta yhdeksänteen lähtöruutuun. Hänen ajonsa jäivät kolmannessa osiossa vähiin, sillä tallin väki ja FIA tahtoivat varmistaa, ettei myös Buttonin autosta irtoaisi osia tallikaveri Barrichellon tavoin. Massa ehti ajaa toisessa osiossa ajan, jolla hän selviytyi viimeiseen osioon, joten hänelle merkittiin aika-ajoista sija kymmenen.


title: Unkarin Grand Prix 2009

text: Aika-ajojen lopussa sattui kisajärjestäjien ajanottolaitteisiin harvinainen vika, eikä kukaan tiennyt sijoitustaan aika-ajon loputtua. Paalumies Alonso joutui kyselemään muilta kuskeilta paalupaikastaan, ennen kuin uskalsi tuulettaa sitä. Ongelma johtui maalilinjalla olleen sensorin rikkoutuneesta kaapelista. Aikoja ei saatu heti näkyviin, mutta mitään dataa ei menetetty.


title: Unkarin Grand Prix 2009

text: Renault sai kilpailukiellon seuraavaan kisaan, koska Alonson varikkopysähdyksen aikana renkaan kiinnitys epäonnistui, mutta Alonso päästettiin siitä huolimatta radalle. Rengas irtosi ja aiheutti vaaratilanteen. Rangaistus kuitenkin myöhemmin kumottiin, ja tilalle langetettiin 50 000 euron sakot.


title: Dust and Dreams

text: Dust and Dreams on brittiläisen Camel-yhtyeen vuonna 1991 julkaistu studioalbumi. Se sai inspiraationsa John Steinbeckin romaanista Vihan hedelmät.


title: Euroopan Grand Prix 2009

text: Euroopan Grand Prix 2009 (virallisesti 2009 Formula 1 Telefónica Grand Prix of Europe) oli Formula 1 -kauden 2009 oli 11. osakilpailu, joka ajettiin 23. elokuuta Valencian katuradalla Valenciassa Espanjassa.


title: Euroopan Grand Prix 2009

text: McLaren kuljettajat Lewis Hamilton ja Heikki Kovalainen valtasivat eturivin Euroopan GP:n aika-ajoissa. Kolmas ja neljäs olivat Rubens Barrichello ja Sebastian Vettel. Sarjaa johtava Jenson Button lähti viidennestä lähtöruudusta ja Kimi Räikkönen taasen hänen viereltään kuudennesta lähtöruudusta.


title: Euroopan Grand Prix 2009

text: Ferrarin uusi kilpakuljettaja, Felipe Massaa tuuraannut, Luca Badoer oli aika-ajossa aivan surkea. Hän jäi joukon viimeiseksi ja karsiutui jatkosta ensimmäisen aika-ajo-osion jälkeen. Badoer hävisi ensimmäisen osion nopeimmalle kuljettajalle Jenson Buttonille 2,882 sekuntia. Räikkönen päihitti Badoerin ensimmäisellä osiolla 2,57 sekunnilla. Badoer jäi toiseksi hitaimmasta kuljettajasta, Toro Rosson Jaime Alguersuarista 1,488 sekuntia.


title: Euroopan Grand Prix 2009

text: Brawn-tallin brasilialaiskuljettaja Rubens Barrichello voitti Euroopan GP:n, Espanjan Valenciassa. Ferrarin Kimi Räikkönen nousi vahvalla ajolla kolmanneksi. Kolmannesta ruudusta lähtenyt Barrichello ajoi ruutulipulle 2,3 sekunnin erolla toiseksi sijoittuneeseen McLarenin Lewis Hamiltoniin. Kolmanneksi sijoittunut Räikkönen hävisi Barrichellolle 15,9 sekuntia.


title: Euroopan Grand Prix 2009

text: Toisesta ruudusta matkaan lähtenyt McLarenin Heikki Kovalainen ajoi maaliin neljäntenä. Williamsin Nico Rosberg oli viides. Paalupaikkamies Hamilton johti katuratakilpailua toisiin varikkokäynteihin asti. Hamiltonin toinen varikkopysähdys kesti 13,4 sekuntia, sillä McLarenin varikkomiehistöllä ei ollut etupyörät valmiina, vaan niitä alettiin kaivaa lämmittimien alta vasta, kun Hamiltonin auto jo seisoi varikkoruudussa. Tämän viivästyksen takia Barrichello pystyi nousemaan Hamiltonin edelle kärkipaikalle. Kovalainen piti startissa toisen sijansa, mutta putosi ensimmäisellä varikkokäynnillään Barrichellon taakse kolmanneksi. Palkintopallipaikka luisui Kovalaisen käsistä toisten varikkokäyntien myötä, kun Räikkönen onnistui ohittamaan hänet.


title: Euroopan Grand Prix 2009

text: MM-sarjan kärkikuljettaja Jenson Button sai surkea lähdön pudoten viidennestä ruudusta kahdeksannelle sijalle. Kaiken lisäksi Button oikaisi lähdössä shikaanin ja joutui sen jälkeen päästämään Mark Webberin suosiolla edelleen, koska olisi muuten saanut rangaistuksen. Button ajoi pitkään aivan Webberin perässä, ja onnistui lopulta ohittamaan australialaisen toisten varikkokäyntien yhteydessä. Button ajoi maaliin seitsemännellä sijalla.


title: Euroopan Grand Prix 2009

text: Red Bullin päivä oli surkea, sillä Webber ajoi maaliin pisteiden ulkopuolella yhdeksäntenä ja Sebastian Vettelin auto hajosi 23. kierroksen jälkeen. Auton perästä tuli savua, joten tapaus vaikutti moottoririkolta. Vettel oli jo ennen ongelmaansa menettänyt mahdollisuutensa pisteille, sillä hän joutui tekemään kisan alussa kaksi varikkokäyntiä peräkkäisillä kierroksilla, koska hänen autoonsa ei saatu tankattua bensaa ensimmäisen pysähdyksen yhteydessä. Vettelillä oli tänä viikonloppuna käytössään jo kauden kuudes moottori, kun koko kaudella saa käyttää kahdeksan moottoria. Yhdeksännen moottorin käyttöönotosta seuraa lähtöruutua pudottava rangaistus. Kilpailussa ei tehty ainuttakaan ohitusta.


title: Aleksi Seppänen

text: Aleksi Matias Seppänen (s. 8. marraskuuta 1978 Oulu) on suomalainen tanssija ja tanssinopettaja.


title: Aleksi Seppänen

text: Seppänen on voittanut kolme kertaa vakiotanssien Suomen-mestaruuden yleisessä champion-luokassa, vuosina 2000–2002 Sanna-Maria Räisäsen kanssa, ja kahdesti saman sarjan SM-hopeaa, vuonna 1999 Räisäsen ja vuonna 2003 Laura Haapaniemen kanssa. Alemmissa ikäluokissa hän voitti seitsemän Suomen-mestaruutta, kaksi vakiotansseissa ja viisi 10-tanssissa. Ammattilaisurallaan Seppänen on ollut kahdesti vakioiden SM-hopealla, vuosina 2008 ja 2009 Elina Kataisen kanssa, ja kerran SM-pronssilla, vuonna 2010 Mona Redsvenin kanssa.


title: Aleksi Seppänen

text: Seppänen on ollut neljänä vuonna mukana MTV3-kanavan ohjelmassa "Tanssii tähtien kanssa". Vuonna 2007 Seppäsen parina toimi laulaja Mariko Pajalahti, jonka kanssa voitti kilpailun, ja vuonna 2008 aerobic-urheilija Tuuli Matinsalo, jonka kanssa sijoittui kolmanneksi. Viidennellä kaudella, vuonna 2010, hänen parinsa oli kuuluttaja Maria Jungner ja kahdeksannella kaudella, vuonna 2013, laulaja Mariska.


title: Aleksi Seppänen

text: Seppäsellä on yksi lapsi (s. 2008) entisen avopuolisonsa, näyttelijä Tiina Lymin kanssa.


title: Marko Keränen

text: Marko Keränen (s. 8. kesäkuuta 1977 Oulu) on suomalainen tanssija, tanssinopettaja ja juontaja.


title: Marko Keränen

text: Keränen on showtanssin Suomen-mestari vuodelta 2005 ja myös 10- ja latinalaistanssien SM-mitalisti. Vuonna 2006 hän oli voittamassa Latino Show'n maailmanmestaruutta oululaisessa Starlite DC -ryhmässä, johon kuuluivat hänen lisäkseen Sanna Hirvaskari, Saara Huovinen, Jenni Jokikokko, Juha Pykäläinen ja Toni Rasimus. Keränen suunnitteli ryhmän koreografian. Vuonna 2009 hän kuului Northern Latin Exposure -ryhmään, joka voitti Latino Show'n maailmanmestaruuden ja Suomen-mestaruuden. Ryhmän muut tanssijat olivat Hirvaskari, Huovinen, Jani Rasimus, Toni Rasimus ja Sanni Siurua.


title: Marko Keränen

text: Keränen on tullut suurelle yleisölle tutuksi Tanssii tähtien kanssa -viihdeohjelmasta, jossa hän on toiminut tanssinopettajana. Hän on ollut sarjassa mukana seitsemällä kaudella vuosina 2006, 2007, 2010, 2011, 2014, 2017 ja 2018. Keväällä 2006 hän sijoittui toiseksi parinaan näyttelijä Kristiina Elstelä, keväällä 2007 kuudenneksi parinaan malli Vanessa Kurri, syksyllä 2010 toiseksi parinaan laulaja Laura Voutilainen, syksyllä 2011 kahdeksanneksi parinaan laulaja Anneli Sari, syksyllä 2014 kuudenneksi parinaan malli Anne Kukkohovi, keväällä 2017 toiseksi parinaan uutisankkuri Kirsi Alm-Siira ja syksyllä 2018 kuudenneksi parinaan kansanedustaja Jaana Pelkonen.


title: Marko Keränen

text: Vuonna 2011 Keränen juonsi myös suositun Minute to Win It -formaatin suomalaista versiota Minuuttipeliä.


title: Belgian Grand Prix 2009

text: Belgian Grand Prix 2009 (virallisesti 2009 Formula 1 ING Belgian Grand Prix) oli Formula 1 -kauden 2009 12. osakilpailu, joka ajettiin 30. elokuuta Circuit de Spa-Francorchamps'n moottoriradalla Belgiassa.


title: Belgian Grand Prix 2009

text: Kilpailun voitti Ferrarin Kimi Räikkönen, joka tuli maaliin vain 0,9 sekuntia ennen toiseksi ajanutta Force India -tallin kuljettajaa Giancarlo Fisichellaa, joka onnistui ajamaan samalla kertaa tallinsa historian ensimmäisen paalupaikan, palkintopallisijoituksen ja pisteet. Palkintosija jäi Fisichellan F1-uran viimeiseksi.


title: Belgian Grand Prix 2009

text: Kilpailun ensimmäisellä kierroksella sattui kolari, jonka seurauksena Lewis Hamilton, Jaime Alguersuari, Romain Grosjean ja MM-sarjan johdossa ollut Jenson Button joutuivat keskeyttämään. Kimi Räikkönen nousi lähdössä kuudennelta sijalta toiseksi. Kolarin takia radalle otettiin turva-auto, jonka lähdettyä Räikkönen käytti tilaisuutta hyväkseen ja ohitti Fisichellan. Kärkikaksikon taistelu voitosta oli koko kilpailun ajan tiukkaa, mutta Fisichella ei onnistunut ohittamaan Räikköstä. Räikköselle voitto oli ensimmäinen sitten Espanjan GP:n 2008.


title: Belgian Grand Prix 2009

text: Kilpailun jälkeen Ferrari ilmoitti korvaavansa tallissa kaksi kilpailua ajaneen Luca Badoerin Fisichellalla. Badoer sijoittui Belgiassa neljänneksitoista.


title: Italian Grand Prix 2009

text: Italian Grand Prix 2009 (virallisesti Formula 1 Gran Premio Santander D'Italia 2009) oli Formula 1 -kauden 2009 13. osakilpailu, joka ajettiin 13. syyskuuta 2009 Monzan moottoriradalla Italiassa.


title: Italian Grand Prix 2009

text: Kilpailun voitti Brawnin Rubens Barrichello ja hänen tallikaverinsa, MM-sarjaa johtava Jenson Button oli toinen. Kimi Räikkönen sijoittui kolmanneksi, kun hänen edellään viimeisellä kierroksella ajanut, paalupaikalta lähtenyt Lewis Hamilton keskeytti ulosajoon.


title: Italian Grand Prix 2009

text: Brawn-autot lähtivät kilpailuun sijoilta 5 ja 6, mutta pystyivät nousemaan kaksoisvoittoon yhden pysähdyksen taktiikalla. Lewis Hamilton, Adrian Sutil ja Kimi Räikkönen olivat kahden pysähdyksen taktiikalla ja neljännestä ruudusta aloittanut Heikki Kovalainen lähti myös yhden pysähdyksen taktiikalla. Hänellä oli käytössään kuitenkin kovat renkaat, ja hän putosi heti ensimmäisillä kierroksilla kahdeksanneksi. Red Bull -tallin maailmanmestaruushaaveet kokivat kovan kolahduksen, sillä Mark Webber keskeytti kolaroituaan Robert Kubican kanssa, ja Sebastian Vettel sai vain yhden pisteen ajettuaan kahdeksanneksi.


title: Peter Kankkonen

text: Peter Kankkonen (s. 9. heinäkuuta 1951 Porvoo) on suomalainen pappi ja entinen poliitikko. Hän toimi Perustuslaillisen Oikeistopuolueen puoluesihteerinä 1970- ja 1980-luvun vaihteessa, jolloin hän otti aktiivisesti kantaa suomettumista vastaan. Kankkonen suhtautui erittäin kriittisesti presidentti Kekkosen valta-asemaan. Hän kuului puolueen puheenjohtaja Georg C. Ehrnroothin luottomiehiin. Kankkonen oli presidentin valitsijamies vaaleissa 1978.


title: Peter Kankkonen

text: Koulutukseltaan Kankkonen on teologian maisteri. Hän työskentelee Kokkolan ruotsinkielisen seurakunnan kirkkoherrana ja hänet tunnetaan naispappeuden vastustajana. Kankkonen on myös noussut otsikoihin kieltäessään Maria Magdalena -näytelmän esittämistä Kaarlelan kirkossa.


title: Oldřich Nejedlý

text: Oldřich Nejedlý (26. joulukuuta 1909 Praha, Itävalta-Unkari – 11. kesäkuuta 1990 Žebrák, Tšekkoslovakia) oli tšekkoslovakialainen jalkapalloilija. Hänen pelipaikkansa oli hyökkääjä. Seurajoukkuetasolla Nejedlý edusti suurimmaksi osaksi prahalaista AC Sparta Prahaa tehden 187 ottelussa 161 maalia. Nejedlý edusti maajoukkuetasolla Tšekkoslovakiaa tehden 29 maalia 43 ottelussa. Hän oli mukana Italian MM-kisoissa sekä Ranskan MM-kisoissa ollen 1934 turnauksen paras maalintekijä viidellä maalillaan. 1938 Nejedlý teki kaksi maalia kahdessa ottelussa.


title: Lallin pidot

text: Lallin pidot: Elämys- ja ruokamatka Suomen esihistoriaan on Editan vuonna 2001 julkaisema kirja, joka kertoo suomalaisten esivanhempien tavoista, ravinnosta ja ruoanlaittotavoista. Kirja sivuaa lyhyesti myös asumuksia, vaatetusta ja muita elinoloja. Kirjan tarkoitus on lisätä tietoa muinaisruokien valmistuksesta.


title: Lallin pidot

text: Kirjan toinen puolisko sisältää ruokaohjeita, joiden mukaisia ruoat saattoivat muinoin olla. Lähellä nykyajan ruokia ovat esimerkiksi nauris-ruispuuro, talkkunavelli, hapan veripalttu, kapakalamuhennos ja herneleipä.


title: Lallin pidot

text: Teoksen kirjoittaja Turkka Aaltonen on ruoka- ja eräperinteen tuntija. Piirroskuvituksen kirjaan on tehnyt Martti Arkko, jonka taiteen aiheita ovat olleet luonto ja menneisyys.


title: Lallin pidot

text: Kirjan nimi tulee vuosina 1995 ja 1997 Eurassa järjestetyistä Lallin pidoista, jotka olivat Satakunnan Keskustanaisten ja maakuntalehti "Lallin" järjestämä muinaisruokatapahtuma. Kirjan lopussa on kuvaus tapahtumasta ruokalistoineen.


title: Lauri-Matti Parppei

text: Lauri-Matti Parppei on suomalaisen Musta valo -yhtyeen laulaja, kitaristi, sanoittaja ja säveltäjä. Aiemmin hän on vaikuttanut raumalaisessa, sittemmin lopettaneessa, Itkevä tyttö -taiderockyhtyeessä. Ammatiltaan Parppei on graafinen suunnittelija ja alun perin kotoisin Raumalta. Hän opiskelee Taideteollisessa korkeakoulussa ja on ohjannut palkittuja lyhytelokuvia.


title: Lauri-Matti Parppei

text: Parppei on toiminut vuodesta 2003 lähtien myös Klustermus ry:n puheenjohtajana.


title: Viimeinen talo vasemmalla (vuoden 2009 elokuva)

text: Viimeinen talo vasemmalla () on Dennis Iliadisin ohjaama yhdysvaltalainen kauhuelokuva vuodelta 2009. Se on uudelleenfilmatisointi Wes Cravenin samannimisestä esikoiselokuvasta (1972), joka puolestaan perustuu Ingmar Bergmanin "Neidonlähteen" juoneen.


title: Osteosarkooma

text: Osteosarkooma on aggressiivinen, harvinainen syöpä. Se alkaa luusta ja levittää etäpesäkkeitä keuhkoihin. Yleensä se ei leviä luiden ja keuhkojen ulkopuolelle. Aivoihin voi muodostua etäpesäkkeitä, mutta tämä on harvinaista.


title: Osteosarkooma

text: Osteosarkoomaan sairastumisen riski kasvaa teini-iässä kasvupyrähdysten yhteydessä. Alle 5-vuotiailla sairaus on erittäin harvinainen. Se ei ole yleinen muullakaan väestöllä, esimerkiksi Yhdysvalloissa sen ilmaantuvuus on vain 400 tapausta vuodessa. Siellä se on hieman yleisempi afroamerikkalaisilla.


title: Osteosarkooma

text: Osteosarkooman oireena on usein kipu, joka voi olla pahempi rasituksessa tai yön aikana. Syövän heikentämä luu voi myös murtua helposti. Sairaus voi esiintyä missä tahansa luussa.


title: Osteosarkooma

text: Sairauden tarkkaa syytä ei tunneta. Luiden nopea kasvu ja säteilylle altistuminen kuitenkin ovat sairauden riskitekijöitä.


title: Izzie Stevens

text: Tri. Isobel Katherine ”Izzie” Stevens on fiktiivinen henkilö ABC:n tuottamassa "Greyn anatomia" -televisiosarjassa. Hahmoa esitti näyttelijä Katherine Heigl, ja hahmon loi sarjan tuottaja Shonda Rhimes. Izzie poistui sarjasta kuudennella tuotantokaudella, kun Heigl irtisanoi työsopimuksensa.


title: Izzie Stevens

text: Izzie työskentelee fiktiivisessä Seattle Gracen sairaalassa apulaislääkärinä. Hahmoon liittyvät juonenkäänteet kohdistuvat lähinnä hänen ihmissuhteisiinsa kollegoidensa Meredith Greyn (Ellen Pompeo), Cristina Yangin (Sandra Oh), George O’Malleyn (T. R. Knight) ja Alex Karevin (Justin Chambers) kanssa.


title: Izzie Stevens

text: Izzien loi "Greyn anatomian" tuottaja Shonda Rhimes, joka valitsi Katherine Heiglin hahmon roolin. Alun perin Heigl halusi näytellä Izzietä brunettina, mutta häntä pyydettiin pysymään vaaleahiuksisena rooliaan varten. Viitaten lääketieteelliseen terminologiaan ja tietämykseensä siitä Heigl on sanonut: "Minulla ei ole hajuakaan siitä mitä puhun. Sarjassa on näyttelijöitä, jotka ovat paljon kiinnostuneempia lääketieteestä, mutta minä en ole yksi heistä. Ihailen lääkäreitä, mutta olen näyttelijä."


title: Izzie Stevens

text: Heigl voitti osastaan Izzienä Emmy-palkinnon vuonna 2007. Heigl oli kuitenkin hyvin kriittinen hahmonsa kehityksestä neljännen tuotantokauden aikana, erityisesti hahmon romanssista George O’Malleyn kanssa, ja vetikin itsensä pois vuoden 2008 Emmy-ehdokkaiden listalta.


title: Izzie Stevens

text: Mediassa spekuloitiin, kirjoitettaisiinko Izzie ulos sarjasta laittamalla tämä sairastumaan johonkin kuolettavaan tautiin, minkä jälkeen sarjassa Izziellä diagnosoitiinkin metastaasinen melanooma. Heigl sanoi tuolloin, ettei tiedä itsekään selviääkö Izzie sairaudestaan. Izzie nähtiin sarjassa vielä kuudennella tuotantokaudella, mutta poistui lopulta kesken kauden, kun Heigl irtisanoi työsopimuksensa.


title: Izzie Stevens

text: Izzie on kotoisin köyhistä oloista ja asui nuorena asuntoautossa yhdessä äitinsä kanssa. 16-vuotiaana hän sai tyttären, jonka hän antoi adoptoitavaksi. Izzie rahoitti lääketieteen opintonsa työskentelemällä mallina.


title: Izzie Stevens

text: Sarjan ensimmäisessä jaksossa Izzie tulee Seattle Gracen sairaalaan harjoittelijaksi. Hän ystävystyy nopeasti toisten harjoittelijoiden Meredith Greyn ja George O’Malleyn kanssa. Izzie seurustelee jonkin aikaa Alex Karevin kanssa, mutta pari eroaa. Tämän jälkee Izzie rakastuu potilaaseensa Denny Duquetteen ja menee kihloihin tämän kanssa. Denny kuitenkin menehtyy Izzien tekemän hoitovirheen takia. Izzie alkaa epäillä lääketieteellisen uransa onnistumismahdollisuuksia, mutta päättää lopulta palata kirurgiohjelmaan lahjoitettuaan Dennyltä saamansa 8,7 miljoonan dollarin perintönsä uuden ilmaisklinikan rakentamiseen. Sarjan kolmannen tuotantokauden lopussa Izzie selvittää harjoittelijoiden päättökokeen, ja ylenee apulaislääkäriksi.


title: Izzie Stevens

text: Sarjan neljännellä tuotantokaudella Izziellä on lyhyt romanssi Georgen kanssa. Suhde ei kuitenkaan onnistu, ja pari päättää jatkaa ystävinä. Sittemmin Izzie palaa yhteen Alexin kanssa. Viidennellä tuotantokaudella Izzie sairastuu ja alkaa nähdä hallusinaatioita kuolleesta sulhasestaan Dennystä. Izzie ei ensin ymmärrä mistä on kyse, mutta alkaa lopulta selvittää asiaa lääketieteellisillä kokeilla. Hänellä diagnosoidaan metastaasinen melanooma. Syöpä on levinnyt Izzien aivoihin aiheuttaen hallusinaatiot. Derek tekee Izzielle kaksi aivoleikkausta, joista tämä selviää. Izzien paraneminen sairaudesta jää silti epävarmaksi. Izzie menee Alexin kanssa naimisiin sarjan sadannessa jaksossa. Pian tämän jälkeen hänen tilansa romahtaa vaarallisesti, mutta hän jää eloon.


title: Izzie Stevens

text: Sarjan kuudennella tuotantokaudella Izzie alkaa parantua ja palaa töihin puolikuntoisena. Hän saa kuitenkin potkut hoitovirheen takia. Izzie syyttää potkuista Alexia, joka oli kertonut kirurgian päällikölle Webberille Izzien olevan vielä liian sairas työskentelemään. Izzie jättää Alexin kirjeellä. Izzie ja Alex antavat myöhemmin toisilleen anteeksi, mutta päätyvät lopulta avioeroon, koska Alex haluaa jatkaa elämäänsä sellaisen naisen kanssa, joka ei jätä häntä. Izzie lähtee Seattlesta.


title: Transnationaalisuus

text: Transnationaalisuus on Steven Vertovecin mukaan määriteltävissä kansallisvaltioiden rajat ylittäviksi prosesseiksi ja suhteiksi, joissa keskeisessä roolissa ovat ei-valtiolliset toimijat. Valtioiden välisiä suhteita kuvaamaan soveltuu puolestaan Vertovecin mukaan paremmin käsite kansainvälisyys.


title: Dioksaani

text: 1,4-dioksaani tai usein pelkästään dioksaani (CHO) on heterosyklinen orgaaninen yhdiste. 1,4-dioksaania käytetään pääasiassa liuottimena valmistettaessa selluloosaestereitä, öljyjä ja vahoja sekä kloorattujen liuottimien stabilisaattorina.


title: Dioksaani

text: Huoneenlämpötilassa 1,4-dioksaani on väritön neste, joka sekoittuu veteen ja useimpiin orgaanisiin liuottimiin. Aine voi reagoida hyvin voimakkaasti erittäin vahvojen happojen kanssa ja kykenee myös syövyttämään joitakin muovilaatuja. Yhdiste voi myös muodostaa erittäin helposti räjähtäviä orgaanisia peroksideja. 1,4-dioksaani muodostaa räjähtäviä komplekseja joidenkin metallien, kuten elohopean, hopean ja nikkelin, kanssa.


title: Dioksaani

text: 1,4-dioksaania voidaan valmistaa dimerisoimalla etyleenioksidia. Reaktiossa käytetään happokatalyyttiä, joka on useimmiten rikkihappo. Yhdistettä voidaan syntetisoida myös hieman halvemmasta dietyleeniglykolista zeoliittipinnalla.


title: Dioksaani

text: Eläinkokeissa 1,4-dioksaani on todettu koe-eläimille vain hieman myrkylliseksi. Sen sijaan ihmisille aine voi olla hyvinkin myrkyllinen.. Aineen hengittäminen tai sen nieleminen aiheuttaa huonoa oloa, uneliaisuutta sekä oksentelua ja jopa tajuttomuuden. Lisäksi yhdiste voi imeytyä ihon läpi ihmisen elimistöön. 1,4-dioksaani on myös todettu olevan mahdollisesti karsinogeeninen eli syöpää aiheuttava.


title: Dioksaani

text: Luonnossa 1,4-dioksaani on hyvin huonosti hajoava. Paikoitellen yhdiste on saastuttanut pohjavesiä, kun sitä on päässyt luontoon. UV-valo kykenee hajottamaan yhdisteen, mutta se on hyvin hidasta.


title: Bob Kress

text: Bob Kress (1928 - 2007) oli yhdysvaltalainen lentokoneinsinööri, joka toimi vuodesta 1951 alkaen Grummanilla. Hänen kuuluisin suunnitteluprojektinsa oli Grumman F-14 Tomcat.


title: Bob Kress

text: Bob Kress osallistui seuraaviin lentokoneiden suunnitteluhankkeisiin


title: Jeet Kune Do

text: Jeet Kune Do 截拳道 "Jitkyùndou" Pinyin: "Jiéquándào", kirj. ""Pysäyttävän nyrkin tie""), myös Jeet Kun Do tai JKD, on taistelija ja näyttelijä Bruce Leen kehittämä taistelulajin periaate, jota hän myöhemmin opetti taistelulajina.


title: Jeet Kune Do

text: Vuonna 2004, Bruce Lee järjestö päätti ottaa käyttöön nimen Jun Fan Jeet Kune Do viitatakseen taistelulajiin, jonka Lee perusti. "Jun Fan" oli Leen alkuperäinen kiinalainen nimi, joten suora käännös järjestön nimestä on ""Bruce Leen pysäyttävän nyrkin tie"."


title: Jeet Kune Do

text: Jeet Kune Do (JKD) on nimi, jonka Bruce Lee antoi taistelulajilleen ja periaatteelleen vuonna 1967. Alun perin, kun Lee alkoi tutkia monia taistelutyylejä, hän antoi taistelulajille oman nimensä Jun Fan Gung Fu. Hän ei kuitenkaan halunnut luoda toista tyyliä joka jakaisi kaikkien muiden lajien rajoitukset, sen sijaan hän antoi meille prosessin joka loi sen.


title: Jeet Kune Do

text: Bruce Lee on sanonut:


title: Pilatus P-2

text: Pilatus P-2 oli sveitsiläisen Pilatus Aircraftin toisen maailmansodan aikana kehittämä sotilaallinen koulukone. Sen ensilento tapahtui 27. huhtikuuta 1945. Kaikkiaan 55 Pilatus P-2 -lentokonetta oli Sveitsin ilmavoimien käytössä vuodet 1946–1981.


title: Pilatus P-2

text: P-2 oli alatasoinen ja sekarakenteinen (metalli-, puu- ja kangasrakennetta) lentokone, jossa oli sisäänvedettävä laskuteline. Se oli peräkkäisistuttava eli perinteinen koulukone. Sen rakenteissa ja järjestelmissä käytettiin – sodan jälkeen – osia muun muassa Messerschmitt Bf 109-hävittäjistä.


title: Wells Fargo Center

text: Wells Fargo Center on urheiluareena Philadelphiassa, Pennsylvaniassa, jota käyttävät NHL-joukkue Philadelphia Flyers, NBA-joukkue Philadelphia 76ers ja NLL-joukkue Philadelphia Wings.


title: Wells Fargo Center

text: Halli rakennettiin entisen John F. Kennedy Stadiumim tontille, alueelle jossa sijaitsee nykyään Etelä-Philadelphian urheilukeskus. Alueella on neljä suurta stadiumia: "Wachovia Spectrum", "Wachovia Center", "Lincoln Financial Field" ja "Citizens Bank Park". "Wachovia Centerin" nimeksi kaavailtiin suunnittelu vaiheessa nimeä "Spectrum II", mutta CoreStates-pankin taloudellisen tuen vuoksi nimeksi tuli "CoreStates Center". Rakennustyöt aloitettiin syksyllä 1994 ja saatiin päätökseen kaksi vuotta myöhemmin.


title: Wells Fargo Center

text: Pankkifuusioiden takia areenan nimi muuttui ensin vuonna 1998 "First Union Centeriksi" ja myöhemmin vuonna 2003 entiseksi "Wachovia Centeriksi". Tällä areenalla järjestettiin vuoden 2014 nhl-varaustilaisuus.


title: Liisa Matveinen

text: Liisa Matveinen (s. 1961 Ilomantsi) on suomalainen kansanmuusikko. Hän asuu Ilomantsissa , jonne hän muutti Jämsästä. Hän on valmistunut musiikin maisteriksi Sibelius-Akatemiasta vuonna 1989 pääaineinaan laulu ja kantele. Hänen yhtyeitään ovat olleet Hedningarna, Tallari, Niekku, Etnopojat, Mateli, Suden aika. Hän on saanut Kareliaani-palkinnon 2003.


title: Shrekin vihreä joulu

text: Shrekin vihreä joulu on 30-minuuttinen elokuva, joka suunniteltiin televisiossa jouluna esitettäväksi.


title: Shrekin vihreä joulu

text: Sherk perheineen viettää joulua ensimmäistä kertaa. Shrek saa kauppiaalta kirjan, joka opastaa joulunvietossa. Shrek yrittää parhaansa, mutta huomaa kuitenkin, ettei tarvitse kirjaa, sillä joulutunnelman voi luoda itse.


title: Kanto

text: Kanto on puusta kaadettaessa maahan jäävä rungon tyviosa juurineen.


title: Kanto

text: Kantoa on pidetty metsänhakkuun tähteenä ja pellon raivauksen tai ojitusten esteenä. Kannot poistettiin ennen pihoilta ja pelloilta räjäyttämällä ns. kantopommeilla tai kaivamalla ne ylös yksitellen, nykyään ne useimmiten murskataan mekaanisesti esimerkiksi kantojyrsimellä. Ns. "tervaskanto" on metsäpalon jäljiltä metsään jäänyt palamaton mutta osin hiiltynyt kanto, perinteinen nuotion tekotarves.